open-index/open-wikipedia-markdown huggingface dataset:
എലിനോർ ഗ്ലാൻവിൽ

**എലിനോർ ഗ്ലാൻവിൽ** (c. 1654 – 1709) പതിനേഴാം നൂറ്റാണ്ടിലെ സോമർസെറ്റിലെ ടിക്കൻഹാമിൽനിന്നുള്ള ഒരു ഇംഗ്ലിഷ് എന്റമോളജിസ്റ്റായിരുന്നു.

## എന്റമോളജിസ്റ്റ്

അവർ പ്രധാനമായും ചിത്രശലഭങ്ങളിലാണ് താൽപ്പര്യം പ്രകടിപ്പിച്ചിരുന്നത്. ഗ്ലാൻവിൽ വളരെയധികം ചിത്രശലഭങ്ങളുടെ സ്പെസിമെനുകൾ ശേഖരിച്ചു. അവയിൽ പലതും അതിജീവിച്ച ആദ്യകാല സ്പെസിമെൻ ആയി നാച്ചറൽ ഹിസ്റ്ററി മ്യൂസിയത്തിൽ സുക്ഷിച്ചിട്ടുണ്ട്. വിരകളെ ലഭിക്കാനായി മൺപുറ്റുകൾ അവർ തകർക്കുമായിരുന്നുവെന്ന് അയൽക്കാർ പറഞ്ഞിട്ടുണ്ട്.

Glanville Fritillary ചിത്രശലഭം അവരുടെ പേരിലാണ് അറിയപ്പെടുന്നത്.

## ഗ്രന്ഥസൂചിക
* Mountain, Fiona (2009). *The Lady of the Butterflies*, New York: Putnam.
* Russell, Sharman Apt (2003). *An obsession with butterflies: our long love affair with a singular insect*, Cambridge, MA: Perseus Publishing.

## അവലംബം

വർഗ്ഗം:1650-കളിൽ ജനിച്ചവർ
വർഗ്ഗം:1709-ൽ മരിച്ചവർ
വർഗ്ഗം:ഇംഗ്ലീഷ് പ്രാണിശാസ്ത്രജ്ഞർ
ചാരുലത മുഖർജി

കൊൽക്കത്തയിൽ നിന്നുള്ള ഒരു സാമൂഹികപ്രവർത്തകയും വനിതാവകാശപ്രവർത്തകയുമാണ് **ചാരുലത മുഖർജി**. ഇവർ ബ്രഹ്മസമാജത്തിലും ഓൾ ഇന്ത്യാ വിമെൻസ് കോൺഫെറൻസിലും (എ.ഐ.ഡബ്ല്യു.സി.) പ്രവർത്തിച്ചിട്ടുണ്ട്. എ.ഐ.ഡബ്ല്യു.സി.യുടെ സജീവ അംഗമായിരുന്ന ഇവർ രാജകുമാരി അമൃതകൗർ, റാണി രജ്വാഡെ, മുത്തുലക്ഷ്മി റെഡ്ഡി, ഹൻസ മേത്ത എന്നിവരോടൊപ്പം പ്രവർത്തിച്ചിരുന്നു. മകൾ രേണുകാ റോയ് ബംഗാളിലെ ദേവദാസി സമ്പ്രദായം, വേശ്യാവൃത്തി എന്നിവ  അവസാനിപ്പിക്കുന്നതിനും അവരുടെ കുട്ടികളെ പുനരധിവസിപ്പിക്കുന്നതിനും വേണ്ടി പോരാടി. 

ഡോ.പി.കെ. റോയിയും സരളാ റോയിയുമാണ് ചാരുലതയുടെ മാതാപിതാക്കൾ. സതീഷ് ചന്ദ്ര മുഖർജിയെ വിവാഹം കഴിച്ചു. എയർമാർഷൽ സുബ്രതോ മുഖർജി, പ്രശാന്തോ മുഖർജി, രേണുക റോയ് എന്നിവർ മക്കളാണ്.

## അവലംബം

വർഗ്ഗം:ഇന്ത്യൻ വനിതകൾ
ഹൽദാർ നാഗ്

ഒഡീഷയിലെ കവിയും എഴുത്തുകാരനുമാണ് **ഹൽദാർ നാഗ്**. *ലോക് കവി രത്ന* എന്നും അദ്ദേഹം അറിയപ്പെടുന്നു. കോസലി ഭാഷയിലാണ് അദ്ദേഹത്തിന്റെ രചനകൾ. ഒഡിഷയിലെ സമ്പാൽപൂർ സർവ്വകലാശാല അദ്ദേഹത്തിന്റെ കൃതികൾ ഹൽദാർ ഗ്രന്ഥബാലി - 2 എന്ന പേരിൽ അവരുടെ പാഠ്യപദ്ധതിയിൽ ഉൾപ്പെടുത്തും. ഹൽദാറിന്റെ രചനകൾ ഇതിനകം അഞ്ചോളം പി.എച്ച്.ഡി ഗവേഷണങ്ങൾക്കു വിഷയമായിട്ടുണ്ട്. 2016 ൽ രാഷ്ട്രം ഹൽദാറിന് പത്മശ്രീ നൽകി ആദരിച്ചു.

## ജീവിതരേഖ
1950 മാർച്ച് 31 ന് ഒഡീഷയിലെ ബാർഗ ജില്ലയിലെ ഒരു സാധാരണ കുടുംബത്തിലാണ് ഹൽദാർ ജനിച്ചത്.  മൂന്നാം ക്ലാസ്സിൽ വച്ച് പഠനം നിറുത്തേണ്ടി വന്നു. ഹൽദാറിന് പത്തു വയസ്സുള്ളപ്പോൾ പിതാവ് മരണമടഞ്ഞു. തീരെ ചെറിയ പ്രായത്തിൽ തന്നെ കുടുംബത്തിന്റെ ഉത്തരവാദിത്തം ഹൽദാറിന്റെ ചുമലിലായി. ഹോട്ടലിലെ പാത്രങ്ങൾ കഴുകുന്ന ജോലിയാണ് ആദ്യം ചെയ്തിരുന്നത്, പിന്നീട് അടുത്തുള്ള ഒരു വിദ്യാലയത്തിലെ പാചകക്കാരനായി.  കൂടുതൽ മെച്ചപ്പെട്ട ഒരു വരുമാനത്തിനായി വിദ്യാലയത്തിനു സമീപം അദ്ദേഹം ഒരു ചെറിയ കട തുടങ്ങി. മാലതീ നാഗ് ആണു ഭാര്യ, ഒരു മകളുണ്ട്.

## സാഹിത്യ ജീവിതം
വാണിഭശാല നടത്തുന്ന കാലഘട്ടത്തിലാണ് അദ്ദേഹം കവിതകൾ എഴുതാൻ തുടങ്ങിയത്. 1990 ൽ ആൽമരം എന്ന പേരിലുള്ള ആദ്യ കവിത ഒരു പ്രാദേശിക മാസികയിൽ പ്രസിദ്ധീകരിച്ചു. 19 ആം നൂറ്റാണ്ടിൽ ജീവിച്ചിരുന്ന പ്രശസ്ത ഒറിയ കവിയായിരുന്നു ഗംഗാധർ മെഹറുമായി ഹൽദാറിനെ സാഹിത്യമേഖലയിലുള്ളവർ താരതമ്യം ചെയ്യുന്നു. ഇരുപതോളം മഹാക്യാവ്യങ്ങളും അനേകം കവിതകളും എഴുതിയ ഹൽദാറിന് കവിതകളും കവിതകളുടെ പശ്ചാത്തല വിവരങ്ങളും മനപാഠം. ദിവസവും ജോലി കഴിഞ്ഞ ശേഷം രണ്ടോ മൂന്നോ പരിപാടികളിൽ പങ്കെടുത്തു കവിതകൽ ചൊല്ലും. ഹൽദാറിന്റെ രചനകളേയും, ജീവിതത്തേയും ആസ്പദമാക്കി ബി.ബി.സി. ഒരു ഡോക്യുമെന്ററി പുറത്തിറക്കിയിട്ടുണ്ട്.

## പ്രധാന കൃതികൾ
*ലോകഗീത്
*സംപാർദ
*കൃഷ്ണഗുരു
*മഹാസതി ഊർമ്മിള
*താരാ മണ്ഡോദരി
*അച്ചിയ (തൊട്ടുകൂടായ്മക്കെതിരേ മഹാത്മാഗാന്ധിയുടെ പ്രവർത്തനങ്ങളിൽ നിന്നും പ്രചോദനം  )
*ബച്ചാർ
*സിരി സോമലായ്
*രസിയ കവി  ( കവി തുളസീദാസിന്റെ ജീവിതത്തിൽ നിന്നും പ്രചോദനം)
*വീർ സുന്ദർ സായ്
*കരംസാനി
*പ്രേംപെഹച്ചാൻ

## അവലംബം

വർഗ്ഗം:1950-ൽ ജനിച്ചവർ
വർഗ്ഗം:മാർച്ച് 31-ന് ജനിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:കവികൾ
മുളമൂട്ടിൽ അടിമ

പി.കെ. ജോസഫ് സംവിധാനവും ഇ.കെ. ത്യാഗരാജൻ നിർമ്മാണവും നിർവ്വഹിച്ച് 1985-ൽ പുറത്തിറങ്ങിയ മലയാളചലച്ചിത്രമാണ് **മുളമൂട്ടിൽ അടിമ**. മോഹൻലാൽ, അരുണ, ജനാർദ്ദനൻ, സുരേഖ എന്നിവരാണ് പ്രധാനവേഷങ്ങളിൽ അഭിനയിച്ചത്.

## അഭിനയിച്ചവർ
* മോഹൻലാൽ - അടിമക്കണ്ണ്
* അരുണ - സൈനബ
* ജനാർദ്ദനൻ - ഇബ്രാഹിം
* സുരേഖ - ദേവമ്മ
* അടൂർ ഭാസി - ശിവസ്വാമി

## ഗാനങ്ങൾ
ദേവദാസ്, പാപ്പനംകോട് ലക്ഷ്മണൻ,  ചേരമംഗലം എന്നിവരുടെ വരികൾക്ക് എം.കെ. അർജ്ജുനൻ ഈണം നൽകിയ ഗാനങ്ങളാണ് ചിത്രത്തിലുള്ളത്.

## പുറംകണ്ണികൾ
* 

വർഗ്ഗം:1985-ൽ_പുറത്തിറങ്ങിയ_മലയാളചലച്ചിത്രങ്ങൾ
വർഗ്ഗം:മോഹൻലാൽ_അഭിനയിച്ച_ചലച്ചിത്രങ്ങൾ
വർഗ്ഗം:അടൂർ_ഭാസി_അഭിനയിച്ച_മലയാളചലച്ചിത്രങ്ങൾ
വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ഇ. കെ ത്യാഗരാജൻ നിർമ്മിച്ച ചലച്ചിത്രങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
ഗഡി

തൃശൂർ ജില്ലയിൽ സുഹൃത്ത് എന്ന വാക്കിനു പകരമായി ഉപയോഗിക്കുന്ന വാക്കാണ്‌ **ഗഡി**. മലയാള ഭാഷയിൽ ഗഡി എന്നൊരു വാക്കില്ല. ഇതു പ്രാദേശികമായി ഉരുത്തിരിഞ്ഞു വന്ന ഒരു വാക്കാണ്‌.
വള്ളിത്തേരകം

പൊതുവേ നദിയോരങ്ങളിൽ കണ്ടുവരുന്ന വള്ളിരൂപത്തിലുള്ള ഒരു കുറ്റിച്ചെടിയാണ് **വള്ളിത്തേരകം**. . ഇന്തോ-മലേഷ്യയിലും ചൈനയിലും കാണുന്ന ഈ ചെടി കേരളത്തിൽ എല്ലായിടത്തും തന്നെയുണ്ട്. പക്ഷികളും മൃഗങ്ങളും ഇതിന്റെ ഫലം തിന്നു കാഷ്ടിക്കുന്നതിലൂടെയാണ് വിത്തുവിതരണം നടക്കുന്നത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ആലുകൾ
വർഗ്ഗം:കുറ്റിച്ചെടികൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഫൈക്കസ്
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കിസ് മി ക്വിക്ക്

ബ്രസീൽ തദ്ദേശമായ ഒരു ചെറിയ സസ്യമാണ് **കിസ് മി ക്വിക്ക്.** . സൊളാനേസീ കുടുംബത്തിലെ ഈ ചെടി ഒരു അലങ്കാരസസ്യമായി നട്ടുവളർത്തുന്നു. **yesterday-today-and-tomorrow, morning-noon-and-night, Brazil raintree** എന്നെല്ലാം ഈ ചെടിയെ വിളിക്കാറുണ്ട്..

രാവിലെ മുതൽ വൈകുന്നേരം വരെയുള്ള നേരങ്ങളിൽ നിറം മാറുന്ന പൂക്കളുള്ള ചെടിയിൽ ഒരേ സമയം തന്നെ എല്ലാ നിറത്തിലും പൂക്കൾ കാണാം. ചെടി മൊത്തത്തിലും കായകൾ പ്രത്യേകിച്ചും വിഷമയമാണ്..

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ സസ്യജാലം
ഇന്തോ മലയ ജൈവമേഖല

എട്ട് ജൈവമേഖലകളിൽ ഒന്നാണ് **ഇന്തോ മലയ ജൈവമേഖല (Indomalaya ecozone)**. തെക്കേ ഏഷ്യയും തെക്കുകിഴക്കേ ഏഷ്യയും മുതൽ കിഴക്കേ ഏഷ്യയുടെ തെക്കേഭാഗം വരെ ഇത് നീണ്ടുകിടക്കുന്നു. അഫ്ഘാനിസ്ഥാനിലൂടെ ഇന്ത്യൻ ഉപഭൂഖണ്ഡം കടന്ന് തെക്കുകിഴക്കേ ഏഷ്യയിലൂടെ തെക്കൻ ചൈനയുടെ ഉയരം കുറഞ്ഞ ഭാഗങ്ങളിലൂടെ ഇന്തോനേഷ്യ മുഴുവൻ ഉൾക്കൊണ്ട് വാലസ് രേഖയുടെ കിഴക്ക് ജാവ, ബാലി, ബോർണിയോ എന്നീ പ്രദേശങ്ങളെല്ലാം കൂടിച്ചേർന്ന മേഖലയാണ് ഇത്. ഇതിൽ ഫിലിപ്പൈൻസും തായ്‌വാന്റെ ഉയരം കുറഞ്ഞ സ്ഥലങ്ങളും ജപ്പാന്റെ ര്യുക്കു ദ്വീപുകളും ഉൾപ്പെടുന്നുണ്ട്.  

ഡിപ്റ്റെറോകാർപ്പ് വനങ്ങളാൽ നിറഞ്ഞുനിന്ന ഇടമായിരുന്നു ഒരിക്കൽ ഇന്തോ മലയ ജൈവമേഖലയുടെ മിക്ക ഭാഗങ്ങളും. 

## ഇന്തോ_മലയ_ജൈവമേഖലകൾ

വർഗ്ഗം:ജൈവവൈവിധ്യം
വർഗ്ഗം:ഏഷ്യയുടെ ഭൂമിശാസ്ത്രം
മിർത്തോ

[right|thumb|സോക്രട്ടീസും രണ്ടു ഭാര്യമാരോടൊപ്പം [:en:Reyer_van_Blommendael|റെയർ വാൻ ബ്ലോമ്മൻഡീലിന്റെ ചിത്രം ]]
ചില രേഖപ്പെടുത്തലുകളനുസരിച്ച് സോക്രട്ടീസിന്റെ ഒരു ഭാര്യയായിരുന്നു **മിർത്തോ**, (ബി സി അഞ്ചാം ശതകം)

ഈ അവകാശ വാദത്തിന്റെ മൂല സ്രോതസ്സ് അരിസ്റ്റോട്ടിൽ എഴുതിയ "ഓൺ ബീയിംഗ് വെൽ ബോൺ" എന്ന കൃതിയാണെന്ന് തോന്നുന്നു . എന്നാൽ കൃതി അസ്സലാണോ എന്ന് പ്ലൂട്ടാർക്ക് സംശയം പ്രകടിപ്പിച്ചിട്ടൂണ്ട്.  പ്രത്യക്ഷത്തിൽ ഇവർ അരിസ്റ്റിഡെസ്സിന്റെ മകളോ , പൗത്രിയോ ആകാനാണു് സാദ്ധ്യത കൂടുതൽ

ഡയോജനസ് ലേർറ്റിയൂസ്, സെന്തിപ്പിയോടൊപ്പം രണ്ടാം ഭാര്യയായി മിർത്തൊയെപ്പറ്റി പ്പറയുന്നുണ്ടെങ്കിലും ഉഭയകസക്ഷിസമ്മതപ്രകാരം ഭാര്യാ ഭർത്താക്കന്മാരായി (കോമൺ ലൊ വൈഫ്) ജീവിച്ചിരുന്നതായി വേണം കരുതാൻ.  "വൈധവ്യവും ദാരിദ്രവും മൂലം സോക്രട്ടീസിനോടൊപ്പം  മിർത്തോ താമസിച്ചിരുന്നതായി പ്ലൂട്ടർക്ക് അഭിപ്രായപ്പെടൂന്നു  " റോഡ്സിലെ ഹൈറോണിമസ്, അഥീനിയായിലെ ഒരു താത്കാലിക വിധി ഉദ്ധരിച്ച് ഈ കാര്യം സ്ഥിരീകരിക്കാൻ ശ്രമിച്ചതായി എത്തിനിയോസും ഡയൊജനിസും ചൂണ്ടിക്കാണിക്കുന്നു 

എന്നാൽ പ്ലേറ്റോയോ ക്സെനോഫൊണൊ ഇക്കാര്യം പരാമർശിച്ചിട്ടില്ല, മാത്രവുമല്ല പുരാതനകാലത്തെ എല്ലാവരും ഇതു വിശ്വസിക്കാൻ തയ്യാറായിട്ടുമില്. ഏതനെയൂസും പനേഷ്യസ്സും, "സോക്രട്ടീസിന്റെ ഭാര്യമാരെപ്പറ്റി" പരാമർശം എല്ലവരേയും നിരാകരിച്ചിട്ടൂണ്ട്

## Notes

വർഗ്ഗം:പ്രമുഖവ്യക്തികളുടെ ജീവിതപങ്കാളികൾ
യിപ് മാൻ

2008-ൽ പുറത്തിറങ്ങിയ ഒരു ചൈനീസ് സിനിമയാണ് **യിപ് മാൻ** (Grandmaster Ip Man (Chinese: 一代宗師葉問). ബ്രൂസ് ലീയുടെ മാസ്റ്റർ എന്ന പേരിൽ പ്രസിദ്ധനാണ് യിപ് മാൻ. ചൈനീസ് മാർഷ്യൽ ആർട്സായ വിങ് ചുങിന്റെ മാസ്റ്റർ ആയി ലോകം മുഴുവൻ പ്രസിദ്ധനാണ് യിപ് മാൻ. മൂന്ന് ഭാഗങ്ങളിലായി ഇറങ്ങിയ ആത്മകഥാംശം ഉൾകൊള്ളുന്ന ഈ പടത്തിന്റെ ഒന്നാം ഭാഗം ആണ് 2008- ൽ ഇറങ്ങിയത്. യിപ് മാൻ II 2010-ലും, യിപ് മാൻ III 2015-ലും പുറത്തിറങ്ങി. ചൈനയിലെ ഫോഷാൻ നഗരത്തിലാണ് യിപ് മാൻ ജീവിചിരുന്നത്. ഈ സിനിമ സംവിധാനം ചെയ്തിരിക്കുന്നത് വിൽസൺ യിപ് ആണ്. ഡോണീ യെൻ യിപ് മാൻ ആയി വേഷമിട്ടിരിക്കുന്ന ഈ പടത്തിൽ ചൈനയുടെ ജപ്പാൻ യുദ്ധ കാലമാണ് പശ്ചാത്തലമായി വരുന്നത്.

## അവലംബം

വർഗ്ഗം:ചൈനീസ് ചലചിത്രം
വർഗ്ഗം:ജീവചരിത്രത്തെ ആധാരമാക്കിയുള്ള ചലചിത്രം
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:ആയോധനകലാ ചലച്ചിത്രങ്ങൾ
കുട നന്നാക്കുന്ന ചോയി

എം. മുകുന്ദൻ എഴുതിയ ഒരു നോവലാണ് **''കുട നന്നാക്കുന്ന ചോയി''.** മാധ്യമം ആഴ്ചപ്പതിപ്പിൽ തുടർച്ചയായി ഈ നോവൽ പ്രസിദ്ധീകരിച്ചിരുന്നു. മയ്യഴിയിൽ നിന്ന് കപ്പൽ കയറി ഫ്രാൻസിലേക്ക് പോകുന്ന കുടപ്പണിക്കാരൻ ചോയി നാട്ടുകാരനും ചെറിയ കുട്ടിയുമായ മാധവന്റെ കയ്യിൽ ഒരു ലക്കോട്ട് ഏല്പിക്കുന്നു. തന്റെ മരണ ശേഷം മാത്രമേ അത് തുറക്കാവൂ എന്ന ആവശ്യപ്പെട്ടാണ് ചോയി ആ ലക്കോട്ട് മാധവനെ ഏല്പിക്കുന്നത്. നീ നല്ലവനാണെന്നും എനിക്ക് തന്നെ മാത്രമേ വിശ്വാസമുള്ളൂ എന്നും ലക്കോട്ട് നൽകുമ്പോൾ ചോയി മാധവനോട് പറയുന്നുണ്ട്. 

എന്താണ് ആ ലക്കോട്ടിൽ എന്നറിയാനുള്ള നാട്ടുകാരുടെ ഉദ്വേഗം മുകുന്ദൻ മനോഹരമായി സൃഷ്ടിച്ചിരിക്കുന്നു. ഈ പുസ്തകം പുതിയ രചനകളിൽ നല്ല ഒരു വായനാനുഭവം നൽകുന്ന ഒന്നായി  നിരൂപകലോകം വിലയിരുത്തുന്നു.

## പശ്ചാത്തലം
ഫ്രഞ്ച്കാർ മയ്യഴി വിട്ട്പോകുന്ന കാലം മുതലാണ് നോവലിലെ കഥ ആരംഭിക്കുന്നത്. ആ കാലങ്ങളിൽ വടക്കൻ കേരളത്തിൽ ധാരാളമായി ഉപയോഗിച്ചിരുന്ന വാക്കുകൾ ഈ നോവലിൽ കടന്നു വരുന്നുണ്ട്. ഒന്നിച്ചു  മൂത്രമൊഴിക്കുന്നതിൽ രസം കണ്ടെത്തുന്ന രണ്ട് മതസ്ഥരായ രണ്ട് കൂട്ടുകാരുടെ ഒരു രംഗം നോവലിൽ വരുന്നുണ്ട്. അതു പോലെയുള്ള വ്യത്യസ്ത സന്ദർഭങ്ങളാൽ സമ്പന്നമാണ് നോവലിന്റെ ഇതിവൃത്തം. പോയ ആ കാലത്തിൽ നിന്നും ഇന്നത്തെ അസഹിഷ്ണുതയുടെ നവകാലവുമായി താരതമ്യം ചെയ്തു കൊണ്ടാണ് നോവൽ അവസാനിക്കുന്നത്. .

## നിരൂപണം
പുതിയ കാലത്തോടുള്ള തന്റെ പ്രതിഷേധമാണ് തന്റെ രചന എന്ന് എം. മുകുന്ദൻ അവകാശപ്പെടുന്നു.  എഴുത്തുകാരൻ പ്രതിഷേധിക്കേണ്ടത്, തന്റെ രചനകളിലൂടെയാണെന്ന് പ്രസ്താവിച്ച കഥാകാരനാണ് എം.മുകുന്ദൻ. കുട നന്നാക്കുന്ന ചോയി എന്ന കൃതിയിലൂടെ അദ്ദേഹമത് നിർവഹിച്ചിരിക്കുകയാണെന്ന് നിരൂപകർ വിലയിരുത്തുന്നു.  സൗമ്യമായി മുന്നോട്ടു പോകുന്ന നോവൽ അതിന്റെ അവസാന നിമിഷങ്ങളിൽ വായനക്കാരെ ആകാംക്ഷയുടെ മുൾമുനയിലെത്തിക്കുന്നു.

## അവലംബം

വർഗ്ഗം:മലയാളം നോവലുകൾ
വർഗ്ഗം:എം. മുകുന്ദൻ എഴുതിയ നോവലുകൾ
പ്രസ്ഥാനപർവ്വം

മഹാഭാരതത്തിലെ 17 മത്തെ പർവ്വമാണ് **മഹാപ്രസ്ഥാനിക പർവ്വം** .ഇതിനു മൂന്നു അദ്ധ്യായങ്ങളുണ്ട്‌ .ഉപപർവ്വങ്ങളില്ല.

ശ്രീകൃഷ്ണന്റെയും യാദവരുടെയും നാശത്തിനു ശേഷം ദ്വാരക സമുദ്രത്തിൽ മുങ്ങിപ്പോവുകയും തുടർന്ന് വ്യാസനിർദ്ദേശമനുസരിച്ച് പഞ്ച പാണ്ഡവരും  ദ്രൗപദിയും പരീക്ഷിത്തിനെ അടുത്ത രാജാവായി പ്രഖ്യാപിക്കുകയും  ചെയ്യുന്നു. അദ്ദേഹത്തിൻറെ സംരക്ഷണത്തിനു വേണ്ടതെല്ലാം ചെയ്തിട്ട് രാജ്യം യുയുത്സുവിനെ ഏല്പ്പിച്ചു. അതിനുശേഷം  മോക്ഷകാംക്ഷികളായി മരവുരിയുടുത്തു സന്ന്യാസവേഷധാരികളായി യാത്രയാരംഭിക്കുന്നു .ഈ യാത്രയാണ് "പ്രസ്ഥാനം".യുധിഷ്ട്ടിരൻ മുന്നിലും , മറ്റു പാണ്ഡവർ മുറയനുസരിച്ചു പിന്നിലും ദ്രൗപതി ഏറ്റവും പിറകിലുമായിട്ടായിരുന്നു അവരുടെ യാത്ര .അവരെ ഒരു നായ അനുഗമിച്ചിരുന്നു .

ഇടയ്ക്ക് വച്ച് അഗ്നിദേവൻ പ്രത്യക്ഷനാവുകയും അർജ്ജുനനോട് ഗാണ്ഡീവവും അമ്പൊടുങ്ങാത്ത ആവനാഴിയും സമുദ്രത്തിൽ ഉപേക്ഷിക്കാൻ ഉപദേശിക്കുകയും ചെയ്തു. അർജുനൻ അപ്രകാരം ചെയ്തു . വീണ്ടും അവരുടെ യാത്ര തുടർന്നു. ആ യാത്രാമദ്ധ്യേ ദ്രൗപതി തൊട്ടു ഭീമൻ വരെ ഓരോരുത്തരായി വീണു മരിക്കുന്നു .അവസാനം യുധിഷ്ഠിരനും നായും മാത്രം ശേഷിക്കുന്നു .

സ്വർഗ്ഗരാജാവായ ഇന്ദ്രൻ , യുധിഷ്ഠിരനെ സ്വർഗ്ഗത്തിലേക്ക് ആനയിക്കാനായി ഒരു രഥവുമായി കാത്തു നിന്നിരുന്നു . എന്നാൽ ആശ്രിതനായ നായയെ ഭൂമിയിൽ തനിച്ചു വിട്ടിട്ടു സ്വർഗ്ഗത്തിൽ പോകാൻ യുധിഷ്ഠിരൻ തയ്യാറായില്ല. ഒടുവിൽ നായ ധർമ്മദേവന്റെ രൂപത്തിൽ പ്രത്യക്ഷനാവുകയും , യുധിഷ്ഠിരനെ പരീക്ഷിക്കാൻ വന്നതാണെന്ന് പറയുകയും ചെയ്യുന്നു . തുടർന്ന് യുധിഷ്ഠിരനെ ഇന്ദ്രൻ സ്വർഗ്ഗത്തിലേക്ക് കൂട്ടിക്കൊണ്ടു പോയി .

## അവലംബങ്ങൾ

വർഗ്ഗം:മഹാഭാരതത്തിലെ പർവ്വങ്ങൾ
എലിസബത്ത് ഹെവെലിയസ്

**എലിസബത്ത് ഹെവെലിയസ്** (in Polish also called Elżbieta Heweliusz) (1647–1693) പരിഗണിക്കപ്പെടുന്നത് ആദ്യകാല വനിതാവാനനീരീക്ഷകരിൽ ഒരാളായാണ്. ചാന്ദ്രപട്ടികകളുടെ മാതാവ് എന്നാണ് അവരെ വിളിക്കുന്നത്. സഹപ്രവർത്തകനായിരുന്ന ജോഹാനസ്സ് ഹെവെലിയസ്സിന്റെ രണ്ടാം ഭാര്യയായിരുന്നു.

## മുൻകാല ജീവിതം
ഹെവെലിയസ്സിനേയും അദ്ദേഹത്തിന്റെ ആദ്യഭാര്യയേയും പോലെതന്നെ പോളിഷ്-ലിത്വാനിയൻ കോമൺവെൽത്തിലെ പൊമെറേനിയൻ വോയ്വോഡെഷിപ്പിൽ സ്ഥിതിചെയ്യുന്ന ഡാൻസിഗ് നഗരത്തിലെ സമ്പന്ന വ്യാപാരകുടുംബത്തിലെ ഒരംഗമായിരുന്നു എലിസബെത്ത് കൂപ്പ്മാൻ. ഹൻസ എന്ന വ്യാപാരസംഘടനയിലെ അംഗമായിരുന്നു അവർ. സമ്പന്നനായ വ്യാപാരിയായിരുന്ന നിക്കോളാസ് കൂപ്പർമാൻ ജോവന്ന മെന്നിങ്സ് എന്നിവരായിരുന്നു എലിസബെത്ത് കൂപ്പ്മാൻ മാതാപിതാക്കൾ. നിക്കോളാസും ജോവന്നയും ആംസ്റ്റർഡാമിൽ 1633 ലാണ് വിവാഹിതരായത്. ആംസ്റ്റർഡാമിൽ നിന്നും ഹാംബെർഗിലേക്ക് മാറിയ അവർ 1636ൽ ഡാൻസിഗിലേക്ക് മാറി. പോളണ്ടിന്റെ ഭാഗമായിരുന്ന ഈ നഗരത്തിൽ ജർമ്മൻ സംസാരിക്കുന്നവർക്കയിരുന്നു ഭൂരിപക്ഷം. ഇവിടെയാണ് അവരുടെ മകൾ ജനിച്ചത്.

## വിവാഹം
ലോകവ്യാപകമായി അംഗീകരിക്കപ്പെട്ട ജോഹാനസ്സ് ഹവേലിയസ്സിന് ഡാൻസിഗിലെ മൂന്ന് വീടുകൾ നിറയെ ലോകോത്തരങ്ങളായ നിരീക്ഷണനിലയങ്ങൾ ഉണ്ടായിരുന്നു. ഹവേലിയസ്സുമായുള്ള വിവാഹം അദ്ദേഹത്തിന്റെ നിരീക്ഷണനിലയത്തെ മുന്നോട്ടു പോകാൻ സഹായിച്ചുകൊണ്ടു തന്നെ അവരുടെ വാനനിരീക്ഷണത്തിലുള്ള താൽപ്പര്യം മുന്നോട്ടുകൊണ്ടുപോകാൻ സഹായകമായി. അവർക്ക് ഒരു മകനുണ്ടായിരുന്ന അവൻ നേരത്തേ മരിച്ചുപോയി. മൂന്ന് പെൺമക്കൾ മാത്രമേ ജീവിച്ചിരുന്നുള്ളൂ. 

## Prodromus Astronomiae
നക്ഷത്രങ്ങളുടെ കാറ്റലോഗ് തയ്യാറാകാൻ വേണ്ട രീതിശാസ്ത്രവും സാങ്കേതികശാസ്ത്രവും പ്രതിപാദിക്കുന്ന പുസ്തകമാണിത്. ജോഹാനസ്സിന്റെ മരണശേഷമാണ് ഇത് പ്രസിദ്ധപ്പെടുത്തിയത്. 

## മരണം
എലിസബത്ത് ഹെവെലിയസ് 1693 ഡിസംബറിൽ 46 വയസ്സ് മാത്രമുള്ളപ്പോളാണ് മരണമടഞ്ഞത്. തന്റെ ഭർത്താവിന്റെ ശവകുടീരത്തിൽത്തന്നെയാണ് അവരെ അടക്കിയത്. 

A complimentary remark was always made about Madam Hevelius, who was the first woman, to my knowledge, who was not frightened to face the fatigue of making astronomical observations and calculations.
എന്നാണ് വിശ്രുത ഗണിതജ്ഞനായ ഫ്രാങ്കോയിസ് അറാഗൊ അവരെപ്പറ്റി പറഞ്ഞത്.

## സംസ്ക്കരത്തിൽ
എലിസ്ബെത്തിന്റെ ജീവിതം 2006ൽ The Star Huntress എന്ന നോവലിൽ ആവിഷ്ക്കരിച്ചിട്ടുണ്ട്. ചെറുഗ്രഹമായ 12625 കൂപ്പ്മാൻ അവരുടെ പേരിൽ അറിയപ്പെടുന്നു. 

## കുറിപ്പുകൾ

## അവലംബം
* Ogilvie, Marilyn Bailey. "Hevelius, Elisabetha Koopman". In: *Women in Science*, The MIT Press, 1986, p.&nbsp;99 ISBN 0-262-15031-X (Short encyclopedia article)
*Walz, E. 2006. *The Star Huntress*. Random House/Bertelsmann. ISBN 978-3-442-36523-4 (Historical novel)
എലീന കൊർണാറോ പിസ്കോപ്പിയ

**എലീന കൊർണാറോ പിസ്കോപ്പിയ** (Italian: [pisˈkɔːpja]; 5 June 1646 – 26 July 1684) ഇറ്റലിക്കാരിയായ തത്ത്വജ്ഞാനിയും പണ്ഡിതയുമായിരുന്നു. ഒരു സർവ്വകലാശാലയിൽ നിന്നും ഒരു അക്കാദമിക ബിരുദം നേടിയ ആദ്യവനിതയായിരുന്നു എലീന കൊർണാറോ പിസ്കോപ്പിയ. 

അവർ വിദഗ്ദ്ധയായ ഒരു സംഗിതജ്ഞയുമായിരുന്നു. എലീന കൊർണാറോ പിസ്കോപ്പിയ സ്വന്തമായി സംഗീതസംവിധാനവും നിർവ്വഹിച്ചിരുന്നു. 

യൂറോപ്പിന്റെ അങ്ങോളമിങ്ങോളമുള്ള അക്കാദമികളുടെ അംഗത്വം അവർക്കുണ്ടായിരുന്നു. 1678ൽ എലീന പാദുവ സർവ്വകലാശാലയിലെ ഗണിതാദ്ധ്യാപികയായിത്തീർന്നു. തന്റെ അവസാന 7 വർഷം പഠനത്തിനും ജീവകാരുണ്യപ്രവർത്തനത്തിനും ചെലവഴിച്ചു. 1684ൽ ക്ഷയരോഗം ബാധിച്ച് പാദുവായിൽ വച്ച് അവർ നിര്യാതയായി. അവിടുത്തെ church of Santa Giustina ൽ അവരെ അടക്കം ചെയ്തു. അവരുടെ ഒരു പ്രതിമ പാദുവ സർവ്വകലാശാലയിൽ സ്ഥാപിച്ചിട്ടുണ്ട്.
## മുൻകാലജീവിതം
എലീന കൊർണാറോ പിസ്കോപ്പിയ അന്നത്തെ വെനീസ് രാജ്യത്ത് പലാസൊ ലൊറെദാൻ എന്ന സ്ഥലത്ത് 1646 ജൂൺ 5നാണ് അവർ ജനിച്ചത്. ജിയോവന്നി ബറ്റിസ്ത കൊർണാറോ പിസ്ക്കോപ്പിയയുടേയും സാനത്താ ബോണിയുടേയും മകളായി ജനിച്ചു. അവർക്ക് ഹീബ്രു, സ്പാനിഷ്, ഫ്രഞ്ച്, അറബിക്ക് എന്നീ ഭാഷകളിൽ പ്രാവീണ്യമുണ്ടായിരുന്നു. തുടർന്ന് അവർ ഗണിതം, തത്ത്വശാസ്ത്രം, ദൈവശാസ്ത്രം എന്നിവ പഠിച്ചു. 1670ൽ അവർ Venetian society Accademia dei Pacifici ന്റെ പ്രസിഡന്റായി

## അവലംബം

* 
*Vassar College Library Website 

## സ്രോതസ്സ്
*

വർഗ്ഗം:1646-ൽ ജനിച്ചവർ
വർഗ്ഗം:1684-ൽ മരിച്ചവർ
വർഗ്ഗം:വനിതാ ഗണിതശാസ്ത്രജ്ഞർ
വർഗ്ഗം:ഇറ്റാലിയൻ തത്ത്വചിന്തകർ
വി. അനാമിക

**വി. അനാമിക** സമകാലീന ചിത്രകലാവിദഗ്ദ്ധയാണ്. തമിഴ്‌നാട്ടിലെ ചെന്നൈയിലെ നീലംകരൈയിലാണ് അവർ ജനിച്ചത്. പെയിന്റിങ്ങിൽ അവർ ഉന്നത ബിരുദം നേടിയിട്ടുണ്ട്. 2006 ൽ അവർ  സ്കോട്ട്‌ലന്റ് സന്ദർശിക്കുകയും ജപ്പാൻ വുഡ്ബ്ലോക്ക് പ്രിന്റിംഗ് സ്വായത്തമാക്കുകയും ചെയ്തു. 

## പുരസ്ക്കാരങ്ങൾ
*കേന്ദ്രലളിതകലാഅക്കാദമി പുരസ്ക്കാരം
*ചാൾസ്‌ വല്ലാസ് ഇന്ത്യ ട്രസ്റ്റ് അവാർഡ് (2010-11)
*Karnataka Chitrakala Parishath - Karnataka, Lalit Kala Akademi Scholarship for Young Artist(2001).
*All India Fine Arts and Crafts Society Collaborating with Lalit Kala Akademi (1997)
*Regional Art Exhibition Chitra Kala Samsed (1996), Machilapatnam, Andhra Pradesh
*Ovia Nunkalai Kuzhu Award (1995, 1997, 1998)

## പങ്കെടുത്ത എക്സിബിഷനുകൾ

**Invited show**
* 2013 - ArtBengaluru, ArtChutney.com http://www.artchutney.com/  Bangalore.
* 2012 - Reginonal Art Exhibition, Lalit Kala Akademi, Chennai.
* 2010 - Silver Anniversary show, Association of British Scholars, Chennai.
* 2010 - ‘The Madras Canvas’, Forum Art Gallery  ICC Kuala Lumpur.http://www.icckl.com.my/archives.html 
* 2010 - "Sangamam Art Festival" Confluence" (Chennai Art Initiative), Dakshinchitra, Chennai.http://www.dakshinachitra.net/scripts/currentevents.asp
* 2007 - She India” Noble Sage Gallery, London
* 2007 - Dalating Path, a French-indo collaborative project, apparao art gallery , Chennai
* 2005 - women@rt at Forum art gallery, Chennai

**Solo shows**

* 2010 - ’, at Focus Art Gallery, Chennai 
* 2007 - 'Transfer’, Alliance France, Chennai 
* 2007 - 'Transfer’, Alliance France, Chennai
* 2006 - ‘Tune in 96.6’, Alliance France, Chennai
* 2005 - ‘Sum Of Infinity’, Alliance France, Chennai
* 1999 - ‘Sum Of Infinity’, Lalit Kala Academi, Chennai
* 1999 - Whistle Stop Cafe, Chennai
* 1997 - International Airport Authority of India, Chennai

                                                                              	    
**Group Shows**
* 2013 - Madras Musings, Veda Art Gallery http://www.galleryveda.com/, Chennai.
* 2010 - Chennai revisited, The Noble Sage Art Galleryhttp://www.thenoblesage.com/, London.
* 2007 - Sumukha Art Gallery, Chennai
* 2007 - art equalated, India habitat centre , New Delhi
* 2000, 2001, 2003, 2004, 2006 - National Exhibition of Art, Lalit Kala Akademi
* 1997, 1999, 2000 & 2001 - adogi International Exhibition of Miniprints, Spain
* 1997 - Ovia Nunkalai Kuzhu Young Artists Exhibition Collaborated with GCAC, Chennai
* 1997 - All India Fine Arts and Crafts Society Collaborating with Lalit Kala Akademi, Chennai
* 1995–2001 - Tamil Nadu Ovia Nunkalai Kuzhu Annual Exhibition of Arts, Chennai
* 1997 - Zipzoom a four Man Show at Saga Art Gallery, Chennai.
* 1996 - Maxmuller Bhavan, German Consulate, Chennai
* 1996 - Regional Art Exhibition, Chitra Kala Samsed, Machilapatnam, Andhra Pradesh.
* 1996 - Arrikamedu Art Academy 4th South Zone Level Art Exhibition Committee, Pondicherry
* 1995 - 6th All India Fine Arts Exhibition, Karnataka Chitrakala Parishath – Karnataka

വർഗ്ഗം:വനിതാചിത്രകാർ
സ്വർഗ്ഗാരോഹണപർവ്വം

മഹാഭാരതത്തിലെ  18-ആമത്തേതും അവസാനത്തേതുമായ പർവ്വമാണ് **സ്വർഗ്ഗാരോഹണപർവ്വം** . ഇതിൽ 5 അദ്ധ്യായങ്ങളുണ്ട്‌ . ഉപപർവ്വങ്ങളില്ല.

യുധിഷ്ഠിരന്റെ സ്വർഗ്ഗത്തിലേക്കുള്ള പ്രവേശനവും , തുടർന്നുണ്ടാകുന്ന അദ്ദേഹത്തിൻറെ അനുഭവങ്ങളും ഈ പർവ്വത്തിൽ പ്രതിപാദിച്ചിരിക്കുന്നു .

സ്വർഗ്ഗത്തിലെത്തിയ യുധിഷ്ഠിരൻ ആദ്യമായി കാണുന്നത് സ്വർഗ്ഗസ്ഥനായ ദുര്യോധനനെയാണ് . ഇതുകണ്ട് അദ്ദേഹത്തിനു അതിശയവും കോപവും ഉണ്ടാകുന്നു . തുടർന്ന് നാരദൻ " ക്ഷത്രിയധർമ്മം മുറപോലെ അനുഷ്ട്ടിച്ചാണ് ദുര്യോധനൻ സ്വർഗ്ഗത്തിലെത്തിയതെന്നും കൂടാതെ സ്വർഗ്ഗത്തിൽ വൈരത്തിന് സ്ഥാനമില്ലെന്നും , ഭൂമിയിലെ ദേഹം ഇനിയും ഉപേക്ഷിക്കാത്തത് കൊണ്ടാണ് ഇതുണ്ടാകുന്നതെന്നും "- യുധിഷ്ഠിരനെ അറിയിക്കുന്നു . യുധിഷ്ഠിരൻ ഉടലോടെയാണ് സ്വർഗ്ഗത്തിലെത്തിയത് .

അതിനു ശേഷം യുധിഷ്ഠിരൻ ഒരു " മായാനരകം " കണ്ടു ഭയപ്പെടുന്നു . അതിനു കാരണമായി പറയുന്നത് , അദ്ദേഹം മുൻപൊരിക്കൽ അശ്വത്ഥാമാവ് മരിച്ചെന്നു ദ്രോണരോട് നുണ പറഞ്ഞതാണ് . 

അതിനു ശേഷം അദ്ദേഹം ആകാശഗംഗയിൽ സ്നാനം ചെയ്യുകയും , അദ്ദേഹത്തിൻറെ മാനുഷദേഹവും മാനുഷബുദ്ധിയും നഷ്ട്ടമാവുകയും ചെയ്തു. അതോടെ ദുര്യോധനനോട് തോന്നിയ വൈരവും തീർന്നുപോയി . 

തുടർന്ന് യുധിഷ്ഠിരൻ മഹത്തായ സ്വർഗ്ഗത്തിലേക്ക് യാത്രയായി. അവിടെ അദ്ദേഹം മരിച്ചുപോയ തന്റെ എല്ലാ ബന്ധുക്കളെയും കാണുന്നു . തന്റെ സഹോദരങ്ങളും കർണ്ണനും ഗുരുജനങ്ങളും എല്ലാം അദ്ദേഹത്തെ വരവേറ്റു . എല്ലാരോടുമോപ്പം യുധിഷ്ഠിരൻ സ്വർഗ്ഗത്തിൽ വസിച്ചു . 

## അവലംബങ്ങൾ

വർഗ്ഗം:മഹാഭാരതത്തിലെ പർവ്വങ്ങൾ
കെൻസാബുറോ ഒയി

ജാപ്പനീസ് എഴുത്തുകാരനും 1994 ലെ സാഹിത്യത്തിനുള്ള നോബൽ പുരസ്ക്കാര ജേതാവുമാണ് **കെൻസാബുറോ ഒയി** (ജ: ജനുവരി 31- ഉചിക്കോ യഹിം). ജാപ്പനീസ് സാഹിത്യത്തിൽ ഏറ്റവും ശ്രദ്ധേയരായ  എഴുത്തുകാരിലൊരാളായ ഓയി നോവലുകളും, ചെറുകഥകളും കൂടാതെ സാമൂഹിക വിഷയങ്ങളെ അധികരിച്ച് നിരവധി ലേഖനങ്ങളും എഴുതിയിട്ടുണ്ട്. അദ്ദേഹത്തിന്റെ കൃതികളിൽ അമേരിക്കൻ ,ഫ്രഞ്ച് സാഹിത്യ നിദർശനങ്ങളുടെ സ്വാധീനം പ്രകടമാണ്. ജാപ്പനീസ് സാംസ്ക്കാരിക പാരമ്പര്യത്തിന്റെ  സ്പർശം അനുഭവിപ്പിയ്ക്കുന്ന പഴയ തലമുറ എഴുത്തുകാരിലെ അവസാനത്തെ കണ്ണിയാണ് ഒയി. ജാപ്പാന്റെ ആധുനികവും പുരാതനവുമായ സംഭവഗതികളെ സൂക്ഷ്മമായി വിശകലനം ചെയ്യുന്നതാണ് അദ്ദേഹത്തിന്റെ മറ്റു ചില കൃതികൾ.

## ജീവിതരേഖ
ജപ്പാനിലെ  ഷികോകു പ്രവിശ്യയിലെ ഉചിക്കോ ഗ്രാമത്തിൽ ഒരു സാധാരണകുടുംബത്തിൽ ഏഴുമക്കളിൽ മൂന്നാമനായി ജനിച്ച  ഒയിയെ മുത്തശ്ശിയാണ്  എഴുത്തും വായനയും പഠിപ്പിച്ചത്.കൂടാതെ കലാപരമായ പാഠങ്ങളും അവരിൽ നിന്നും അഭ്യസിച്ചു. ഒയിയുടെ   പിതാവ് 1944 ലെ പെസഫിക് യുദ്ധത്തിൽ കൊല്ലപ്പെടുകയാണുണ്ടായത്.പ്രാഥമിക വിദ്യാലയത്തിൽ അദ്ധ്യാപികയായിരുന്ന മാതാവാണ് ഒയിയുടെ വിദ്യാഭ്യാസത്തെ പിന്നീട് സ്വാധീനിച്ചത്. ധാരാളം പുസ്തകങ്ങൾ അവർ മകനായി ശേഖരിച്ചു.  ബാല്യകാലത്തു വായിച്ച *ഹക്കിൾബറിഫിൻ, വണ്ടർഫുൾ അഡ്വഞ്ചേഴ്സ് ഓഫ് നിൽസ്* എന്നീ കൃതികൾ തന്നെ അഗാധമായി സ്വാധീനിച്ചുവെന്നു ഒയി വെളിപ്പെടുത്തുകയുണ്ടായി.

## ഹികാരിയെക്കുറിച്ചുള്ള കുറിപ്പുകൾ
കെൻസാബുറോ തന്റെ ബുദ്ധിവൈകല്യമുള്ള പുത്രനായ ഹികാരിയെക്കുറിച്ചുള്ള ഹൃദയസ്പർശിയായ അനുഭവങ്ങൾ മിക്കകൃതികളിലും പങ്കുവയ്ക്കുന്നുണ്ട്. 1964 ൽ രചിച്ച *ഏ പേഴ്സണൽ മാറ്റർ* എന്ന കൃതി ഇതിനൊരു ഉദാഹരണമാണ്.

## ബഹുമതികൾ
* Akutagawa Prize, 1958.
* Shinchosha Literary Prize, 1964.
* Tanizaki Prize, 1967.
* Noma Prize, 1973.
* Yomiuri Prize, 1982.
* Jiro Osaragi Prize (*[[Asahi Shimbun]]*), 1983.
* Nobel Prize in Literature.
* Order of Culture, 1994 നിരസിച്ചു
* Legion of Honour, 2002.

## അവലംബം

വർഗ്ഗം:എഴുത്തുകാർ
വർഗ്ഗം:നോബൽ പുരസ്കാര ജേതാക്കൾ
വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (1976-2000)
വർഗ്ഗം:1935-ൽ ജനിച്ചവർ
വർഗ്ഗം:2023-ൽ മരിച്ചവർ
ഇറാനിലെ കലാകാരികൾ

ഇത്, ഇറാനിൽ ജനിച്ചുവളർന്നതോ അവരുടെ കലാവിദ്യ ഇറാനുമായി ബന്ധപ്പേട്ടതോ ആയ കലാകാരികളുടെ പട്ടികയാണ്. 

## A
*ഷെഹ്ല അഘാപൂർ (ജർമ്മനിയിൽ 1990നു മദ്ധ്യത്തിൽ സജീവമായിരുന്നു.), പെയ് ന്റർ, ശില്പി, performance art, എഴുത്തുകാരൻ, gallery director
*മൊറെഹ്ഷിൻ അല്ലഹ്യാർi (active since 2007), artist, educator

## B
*ഹനിയെ മൊഹമ്മദ് ബാഘേർ (1980), artist based in Kuala Lumpur, Malaysia
*നായറി ബഘ്രമിയാൻ (born 1971), artist based in Berlin

## D
*ഇറാന ദറൗന്ദി (born 1936), contemporary artist

## F
*ബിത ഫയ്യാസി (born 1962), ശില്പി and ceramist known for ഇറാനിയൻ public art projects
*പരസ്തൗ ഫൊറൗഹാർ (born 1962), installation artist based in Germany
*സൊറയ ഫ്രെഞ്ച് (born 1957), പെയിന്റർ, എഴുത്തുകാരി

## G
*മൊകർ റമെഹ് ഘൻബാറി (1928–2005), painter

## H
*നഹിദ് ഹഗീഗത് (born 1943), illustrator, printmaker and painter in New York
*മറിയം ഹഷേമി (born 1977), visual artist based in London
*തരാനേ ഹെമാമി (born 1960), visual artist based in the San Francisco Bay Area
*മൻസൂറേ ഹൊസൈനി (1926–2012), contemporary artist
*ഷിറാസെ ഹൗഷിയാറി (born 1955), installation artist, ശില്പി

## J
*പൗരാൺ ജിഞ്ചി (active in New York since 1990s), calligrapher, painter, sculptor

## K
*ഷൊകുഫേഹ് കവാനി (born 1970), contemporary painter based in Sydney

## M
*ലെയ്ലി മതിനി-ദഫ്താരി (1937–2007) modernist artist, educator
*മന്ദന മൊഖദ്ദം (born 1962), ഇറാനിയൻ-Swedish visual artist
*നെദ മൊറിദ്പൂർ (active since 2012), ഇറാനിയൻ-American artist, educator
*നൊറീൻ മൊതെമ്മദ് (born 1967), ചിത്രകാരി
*നൂറീ മൊസാഫറി (born 1960), ഇറാനിയൻ-Canadian contemporary painter

## N
*ഷിറിൻ നെഷാത് (born 1957), visual artist based in New York
*മിന നൗറി (born 1951), painter
*ഗ്യിറ്റി നൊവീൻ (born 1944), ഇറാനിയൻ-Canadian figurative painter, graphic designer

## R
*സാറ റഹ്ബാർ (born 1976), contemporary mied-media artist based in New York
*പാന്റിയ റഹ്മാനി (born 1971), contemporary artist
*പാരി രവൺ (born 1942), painter

## S
*ബെഹ്ജാത് സദർ (1924–2009), early ഇറാനിയൻ female painter
*ഷിറാന ഷഹ്ബാസി (born 1974), photographer, installation artist, based in Switzerland
*മോനിർ ഷഹ്രൗദി ഫർമാൻഫർമൈയാൻ (born 1924), painter, textile designer
*സാറ ഷംസവാരി (born 1979), British-ഇറാനിയൻ multidisciplinary artist

## Z
*മറിയാം സാന്ദി (born 1946), photographer
*നിലോഫർ സൈയ് (born 1962), painter, educator

## അവലംബം

വർഗ്ഗം:കലാകാരികൾ
കേരളനിയമസഭയുടെ ഡെപ്യൂട്ടി സ്പീക്കർമാർ

ഈ താൾ കേരളത്തിലെ നിയമസഭയുടെ ഡെപ്യൂട്ടി സ്പീക്കറെക്കുറിച്ചുള്ളതാണു്. ഡെപ്യൂട്ടി സ്പീക്കർ എന്ന പദവിയെക്കുറിച്ചു വായിക്കാൻ ഈ ലേഖനം കാണുക. കേരളനിയമസഭാ സ്പീക്കറെക്കുറിച്ചു വായിക്കാൻ കേരളനിയമസഭയുടെ സ്പീക്കർമാർ എന്ന താൾ കാണുക.

സാമാജികർ ചേർന്നു തിരഞ്ഞെടുക്കുന്ന **സ്പീക്കർ** ആണ് സംസ്ഥാനനിയമസഭയുടെസഭയുടെ അധ്യക്ഷൻ. സ്പീക്കറെ സഹായിക്കാൻ ഡെപ്യൂട്ടി സ്പീക്കറെയും അംഗങ്ങൾ തിരഞ്ഞെടുക്കുന്നു. സ്പീക്കറാണ് സഭാ നടപടികൾ നിയന്ത്രിക്കുന്നത്. നിയമസഭാനടപടികളേയും ചട്ടങ്ങളേയും സംബന്ധിച്ചിടത്തോളം സ്പീക്കർ ആണു് ഏറ്റവും ഉയർന്ന അധികാരസ്ഥാനം. എന്നാൽ സ്പീക്കറുടെ അഭാവത്തിൽ സഭാനടപടികൾ നിയന്ത്രിക്കാനുള്ള ചുമതലയും അധികാരവും ഡെപ്യൂട്ടി സ്പീക്കറിനാണു്.

## കേരളത്തിലെ ഡെപ്യൂട്ടി സ്പീക്കർമാരുടെ പട്ടിക



## അവലംബം

## പുറമെ നിന്നുള്ള കണ്ണികൾ

* കേരള നിയമസഭയുടെ ഔദ്യോഗിക വെബ്സൈറ്റ്
* കേരള നിയസഭാനടപടികളുടെ സമഗ്രമായ ഡിജിറ്റൽ ശേഖരം

വർഗ്ഗം:കേരള നിയമസഭയിലെ ഡെപ്യൂട്ടിസ്പീക്കർമാർ
വർഗ്ഗം:കേരളവുമായി ബന്ധപ്പെട്ട പട്ടികകൾ
ജോസ് ബേബി

കേരളത്തിലെ ഒരു രാഷ്ട്രീയനേതാവാണു് **ജോസ് ബേബി** (ജനനം: 1959 ഫെബ്രുവരി 24). കേരളനിയമസഭയുടെ ഏറ്റവും പ്രായം കുറഞ്ഞ ഡെപ്യൂട്ടി സ്പീക്കറായി അദ്ദേഹം 2006 ജൂണിൽ തെരഞ്ഞെടുക്കപ്പെട്ടു.

## ജീവചരിത്രം
ജോസ് ബേബി 1959 ഫെബ്രുവരി 24ന് ടികെ. ബേബി, കുഞ്ഞമ്മ എന്നീ ദമ്പതികളുടെ മകനായി കോന്നിയിൽ ജനിച്ചു. കമ്യൂണിസ്റ്റ് പാർട്ടി ഓഫ് ഇൻഡ്യയുടെ യുവജനസംഘടനയായ അഖിലേന്ത്യാ യുവജന ഫെഡറേഷന്റെ (AIYF) മണ്ണാർക്കാട് യൂണിറ്റിന്റെ സെക്രട്ടറിയായി അദ്ദേഹം സജീവരാഷ്ട്രീയനേതൃത്വത്തിനു് തുടക്കം കുറിച്ചു. പിന്നീട് ആ സംഘടനയുടെ പാലക്കാട് ജില്ലാ സെക്രട്ടറി, സംസ്ഥാന സെക്രട്ടറി, പ്രസിഡണ്ടു്, ദേശീയസമിതി എന്നീ നിലകളിലേക്കുയർന്നു. വിവിധ സമയങ്ങളിൽ, മാതൃസംഘടനയായ വലതുകമ്യൂണിസ്റ്റ് പാർട്ടിയുടെ ദേശീയസമിതി അംഗം, സംസ്ഥാനസമിതി അംഗം, അഖിലേന്ത്യാ കിസാൻ സഭയുടെ ജില്ലാപ്രസിഡണ്ട്, സംസ്ഥാനസമിതി അംഗം എന്നീ ചുമതലകൾ വഹിച്ചിട്ടുണ്ടു്. എ.ഐ.വൈ.എഫ്., എ.ഐ.എസ്.എഫ്. സംഘടനകളുടെ കേന്ദ്രമുഖപത്രമായ നവജീവൻ മാസികയുടെ മാനേജിങ്ങ് എഡിറ്ററായും അദ്ദേഹം പ്രവർത്തിച്ചിട്ടുണ്ടു്.

മോസ്കോവിൽ നടന്ന ലോകയുവജനോത്സവത്തിലേക്കുള്ള ഇന്ത്യൻ പ്രതിനിധിസംഘത്തിൽ ജോസ് ബേബി പങ്കെടുത്തിരുന്നു.

1996-2001 കാലഘട്ടത്തിൽ ജോസ് ബേബി പത്താം കേരളനിയമസഭയിൽ മണ്ണാർക്കാട് മണ്ഡലത്തിന്റെ പ്രതിനിധിയായി തെരഞ്ഞെടുക്കപ്പെട്ടു. പന്ത്രണ്ടാം നിയമസഭയിൽ അദ്ദേഹമായിരുന്നു ഡെപ്യൂട്ടി സ്പീക്കർ. 47-ആം വയസ്സിൽ 2006 ജൂൺ 20നു്   തെരഞ്ഞെടുക്കപ്പെട്ടപ്പോൾ അദ്ദേഹമായിരുന്നു കേരളനിയമസഭ കണ്ട ഏറ്റവും പ്രായം കുറഞ്ഞ ഡെപ്യൂട്ടി സ്പീക്കർ.

ലാലിയാണു് ജീവിതപങ്കാളി. ഈ ദമ്പതികൾക്കു് രണ്ടു പെണ്മക്കളുണ്ടു്.

## അവലംബം

വർഗ്ഗം:കേരള നിയമസഭയിലെ ഡെപ്യൂട്ടിസ്പീക്കർമാർ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:1959-ൽ ജനിച്ചവർ
ദേവാപി

ചന്ദ്രവംശത്തിലെ പ്രശസ്തനായ ഒരു രാജാവ് ആയിരുന്നു **ദേവാപി**.  ചന്ദ്രവംശത്തിലെ പ്രതീപ മഹാരാജാവിന്റെ മൂന്നു പുത്രന്മാരിൽ ഏറ്റവും മൂത്തവനായിരുന്നു ദേവാപി.

ദേവാപിയുടെ അനുജനായ ശന്തനുവാണ് ഭീഷ്മരുടെ അച്ഛൻ . ഏറ്റവും ഇളയവനായ ബാൽഹീകൻ കുരുക്ഷേത്രയുദ്ധത്തിൽ ഭീമനാൽ കൊല്ലപ്പെട്ടു .
ദേവാപിക്ക് ചർമ്മരോഗമുണ്ടായിരുന്നതിനാൽ അദ്ദേഹത്തെ രാജാവാക്കാൻ ജനങ്ങൾ സമ്മതിച്ചില്ല . ചർമ്മരോഗിയെ രാജാവാക്കുന്നത് അവലക്ഷണമാണെന്നും ദേവകോപത്തിനു ഇടവരുത്തുമെന്ന വിശ്വാസമായിരുന്നു അതിനു പിന്നിൽ . അതുകൊണ്ട് ഇളയവനായ ശന്തനുവിനെ രാജാവാക്കുകയും , ദേവാപി വനത്തിൽ പോയി തപസ്സനുഷ്ടിച്ചു വസിക്കുകയും ചെയ്തു .

ദേവാപി തപസ്സു ചെയ്തു മോക്ഷം നേടിയതായി മഹാഭാരതം പ്രസ്താവിക്കുന്നു .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
ബാൽഹികൻ

കുരുവംശരാജാവായ പ്രതീപന്റെ ഏറ്റവും ഇളയ പുത്രനാണ് **ബാൽഹീകൻ**.

ഇദ്ദേഹത്തിനു ദേവാപിയെന്നും ശന്തനുവെന്നും പേരായ രണ്ടു ജ്യേഷ്ഠന്മാരുണ്ടായിരുന്നു. 
ഈ ബാൽഹീകനു സോമദത്തൻ എന്നൊരു പുത്രനുണ്ടായിരുന്നു . 
കൌരവരുടേയും പാണ്ഡവരുടേയും ബന്ധുവായ ഇദ്ദേഹം , കുരുക്ഷേത്രയുദ്ധത്തെ ശക്തിയായി എതിർത്തു . യുദ്ധം ഒഴിവാക്കുവാൻ ഇദ്ദേഹം കഴിവതും ശ്രമിച്ചു . 
യുദ്ധത്തിൽ ഇദ്ദേഹം ദുര്യോധനന്റെ പക്ഷത്തു ചേർന്ന് പാണ്ഡവരോട് യുദ്ധം ചെയ്തു . അതിനു കാരണം , തന്റെ ജ്യേഷ്ഠനായ ശന്തനുവിന്റെ മകൻ ഭീഷ്മർ കൗരവപക്ഷത്തു ചേർന്നതാണ് .

ഇദ്ദേഹം കൗരവപക്ഷത്തു ചേർന്ന് ശക്തിയായി പോരാടുകയും ഭീമസേനനാൽ വധിക്കപ്പെടുകയും ചെയ്തു .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
പിന്തിരിപ്പൻ ഇടത്പക്ഷം

ബഹുസാംസ്കാരികതയുടെ പേരിൽ ന്യൂനപക്ഷങ്ങളെ പ്രീണിപ്പിക്കയും അവരുടെ പിന്തിരിപ്പൻ സാമൂഹികവീക്ഷണങ്ങളെ പ്രോത്സാഹിപ്പിക്കയും മറ്റ് പുരോഗമന വിരുദ്ധമായ നിലപാടുകൾ എടുക്കുകയും ചെയ്യുന്ന ഇടത്പക്ഷത്തിന്റെ ഒരു വിഭാഗത്തെ വർണ്ണിക്കാൻ ഉപയോഗിക്കുന്ന ഒരു രാഷ്ട്രീയ വിശേഷണമാണ് 'പിന്തിരിപ്പൻ ഇടത്പക്ഷം' അഥവാ റിഗ്രസ്സീവ് ലെഫ്റ്റ്(regressive left)
. ബ്രിട്ടീഷ് എഴുത്ത്കാരനും ഇസ്ലാമിസ്റ്റ് വിരുദ്ധപ്രവർത്തകനുമായ മാജിദ് നവാസ് തന്റെ പുസ്തകമായ റാഡിക്കൽ: മൈ ജേർണി ഔട്ട് ഒഫ് ഇസ്ലാമിക് എക്സ്ട്രീമിസം (Radical: My journey out of Islamic extremism) (2012) എന്ന പുസ്തകത്തിൽ 'പിന്തിരിപ്പൻ ഇടത്പക്ഷം' എന്ന വാക്യം ഉപയോഗിച്ചതിന് ശേഷമാണ് പാശ്ചാത്യ രാഷ്ട്രീയരംഗത്ത് ഈ പ്രയോഗം നിലവിൽ വന്നത്.

ബഹുസാംസ്കാരികത നിലനിർത്താനും ന്യൂനപക്ഷങ്ങളുടെ അവകാശങ്ങൾ സംരക്ഷിക്കാനും വേണ്ടി ചില ഇടത് പക്ഷ പ്രവർത്തകർ വളർന്നു വരുന്ന ഇസ്ലാമിക ഭീകരതയ്ക്കെതിരെ മനഃപൂർവം കണ്ണടയ്ക്കുന്നു എന്നാണ് മാജിദ് നവാസ് തന്റെ പുസ്തകത്തിൽ വാദിക്കുന്നത്. യാഥാസ്ഥിതിക മുസ്ലീങ്ങൾ സ്വതേ അസഹിഷ്ണുതയുള്ളവരാണെന്നും അവരെ പ്രകോപിപ്പിക്കാൻ പാടില്ല എന്നുമുള്ള വിശ്വാസം തന്നെ ഒരു തരം വിവേചനം ആണെന്ന് മാജിദ് നവാസ് പ്രസ്തുത കൃതിയിൽ അഭിപ്രായപ്പെട്ടു .  വലത് പക്ഷത്തോടുള്ള തീവ്രമായ വെറുപ്പാണ് ഇത്തരം അപക്വമായ നിലപാടുകൾ എടുക്കാൻ ലെഫ്റ്റ് ലിബറലുകളെ പ്രേരിപ്പിക്കുന്നത് എന്ന്  കില്ലിയൻ (Quillian) എന്ന തിങ്ക് ടാങ്കിന്റെ മാനേജിംഗ് ഡയറക്റ്റർ ആയ ഹരാസ് റഫീക് അഭിപ്രായപ്പെട്ടു  

### അവലംബം

വർഗ്ഗം:ഇടതുപക്ഷ രാഷ്ട്രീയം
വർഗ്ഗം:ലിബറലിസം
അനുപം സൂദ്

**അനുപം സൂദ്** ന്യൂഡൽഹിയിലെ പ്രാന്തപ്രദേശത്തെ മണ്ടി സമൂഹത്തിന്റെ ഇടയിൽ ജീവിക്കുകയും പ്രവർത്തിക്കുകയും ചെയ്യുന്ന കലാകാരിയാണ്. അവർ ജനിച്ചത് പഞ്ചാബിലാണ് എങ്കിലും അവരുടെ യൗവനത്തിൽ ഏറിയപങ്കും ചെലവഴിച്ചത് മുൻ ബ്രിട്ടിഷ് വേനൽക്കാല തലസ്ഥാനമായ ഹിമാചൽപ്രദേശിലെ സിംലയിലാണ്. ഒരു യാഥാസ്ഥിതിക കുടുംബത്തിൽ നിന്നും വന്ന അവർ വിവാഹത്തോടൊപ്പം തന്നെ ഒരു അക്കാദമിക ജീവിതവും കലയും തുടരുവാനുള്ള അവരുടെ തീരുമാനം അങ്ങേയറ്റം ധീരത നിറഞ്ഞതും അപൂർവ്വവുമായിരുന്നു. 

1962 മുതൽ 1967 വരെ ഡെൽഹിയിലെ കോളേജ് ഓഫ് ആർട്ടിലാണ് അവർ പഠിച്ചത്. ആ സമയത്തു തന്നെയായിരുന്നു സൊമനാഥ ഹോർ കോളേജിന്റെ പ്രിന്റ് മെയ്ക്കിം ഡിപ്പാർട്ട്മെന്റെ പുനരുജ്ജീവിപ്പിക്കുന്നത്. അനുപത്തിന്റെ അദ്ധ്യാപകനായിരുന്ന ജഗ്‌മോഹൻ ചോപ്ര ആരംഭിച്ച കോളേജിലെ ആർട്ടിസ്റ്റികളുടെ സംഘടനയായിരുന്ന ഗ്രൂപ്പ് 8 ലെ ഏറ്റവും പ്രായം കുറഞ്ഞ അംഗമായിരുന്നു അനുപം. അത് ഇന്ത്യയിൽ പ്രിന്റ് മേയ്ക്കിങ്ങിനെക്കുറിച്ചുള്ള അവബോധം ഉണ്ടാക്കാൻ ശ്രമിച്ചു. 

അവരുടെ കലയിൽ പ്രത്യക്ഷമായ സാമൂഹികപ്രശ്നങ്ങൾ കാണാൻ കഴിയില്ല. അവരുടെ രൂപങ്ങൾ സ്വയം ആർജ്ജിച്ചെടിക്കുന്നവയും ആലോചനാമഗ്നങ്ങളുമാണ്. പ്രതീകാത്മകതയിലൂടെയും രൂപകങ്ങളിലൂടെയും സൂദ് സാമൂഹ്യപ്രസക്തങ്ങളായ വിഷയങ്ങളുമായി ഇടലെടുന്നു. ക്ഷമയും കൃത്യതയും ആവശ്യമുള്ള സിങ്ക് തകിടുകൾ മാധ്യമമായി ഉപയോഗിച്ചാണ്  സൂദ് കൊത്തുപണികൾ നടത്തുന്നത്. 

The National Gallery of Modern Art, New Delhi, The Victoria and Albert Museum, London, The Peabody Museum, U.S.A., and the Glenbarra Art Museum, Japan 
 എന്നിവയിൽ സൂദിന്റെ കലാവസ്തുക്കളുണ്ട്.
## അവലംബം
മായ ബർമ്മൻ

**മായ ബർമ്മൻ** (born 1971 in Paris)  ഫ്രാൻസിൽ  ജീവിക്കുന്ന ഒരു സമകാലീന ഇന്ത്യൻകലാകാരിയാണ്.

## ജീവചരിത്രം
ബർമ്മൻ ഫ്രാൻസിലാണ് വളർന്നത്. അവർ തുടക്കത്തിൽ ഒരു ആർക്കിടെക്റ്റ് ആയാണ് പരിശീലനം ആരംഭിച്ചത്. എന്നാൽ ആ ജോലി അതിർ കൽപ്പിക്കുന്നതാണെന്ന് തിരിച്ചറിഞ്ഞ അവർ ചിത്രരചനയിലേക്കു തിരിഞ്ഞു. അവർ പ്രധാനമായും ചെയ്യുന്നത് പേനയും മഷിയും ജലച്ഛായവും ഉപയോഗിച്ചാണ്. പുതിയ ആശയങ്ങൾ ഉപയോഗിച്ച് ഓരോ ചിത്രങ്ങളും കൂടുതൽ നേരം ചെയ്യുന്നതും വീണ്ടും ചെയ്യുന്നതും പ്രയാസമാകുമെന്നതിനാൽ ഈ യാദൃച്ഛിക മാധ്യമം ഒരു നിരസൃഷ്ടികൾ നിർമ്മിക്കാൻ അവരെ പ്രേരിപ്പിച്ചു. അവരുടെ ചിത്രങ്ങളിൽ ഭ്രമാത്മകത ഉണ്ട്. അവർ ധാരാളം എക്‌സിബിഷനുകളിൽ പങ്കെടുക്കുകയും സമ്മാനാർഹയാകുകയും ചെയ്തിട്ടുണ്ട്.

പ്രശസ്ത കലാകാരന്മാരുടെ കുടുംബത്തിലെ ഇളയ അംഗമാണവർ.  അവരുടെ ബന്ധുവായ ജയശ്രീ ബർമനേയും ഭർത്താവ് പരേഷ് മൈറ്റിയേയും പോലെതന്നെ അവരുടെ അച്ഛൻ ശസ്തി ബർമനും ഫ്രഞ്ച്കാരിയായ അമ്മ  Maite Delteil ഉം പ്രമുഖ കലാകാരാണ്.

## പുരസ്ക്കാരങ്ങൾ
* Award for Young Painters - Salon de Colombes (1997)
* Award of the Fine Art Association of Sannois (1998)
* Award of the Salon d'Automne Paris (2000)
* Award of Watercolours Painting Section Salon de Colombes (2001) 

## അവലംബം

വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:1971-ൽ ജനിച്ചവർ
അമൃത

**അമൃത** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*അമൃത ടി.വി.
*അമൃത വിശ്വ വിദ്യാപീഠം
*അമൃത അറോറ
*അമൃത പ്രകാശ്
*അമൃത ആചാര്യ
*അമൃത സിങ്
*അമൃത സുരേഷ്
*അമൃത അയ്യർ
*അമൃത ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
*അമൃത റാവു
*അമൃത വെങ്കടേശ്
*അമൃത മീര വിജയൻ
*അമൃത പട്ടേൽ
*അമൃത എക്സ്പ്രസ്സ്
ശുഭാംഗി

ദാശാര്ഹ ദേശത്തെ രാജകുമാരിയാണ്‌ **ശുഭാംഗി** .

ശുഭാംഗിയെ മഹാനായ കുരു വിവാഹം കഴിച്ചു .

കുരുവിന് അവളിൽ വിദുരഥൻ എന്ന പുത്രനുണ്ടായി .

ഈ വിദുരഥന്റെ പുത്രനാണ് അനശ്വാൻ .

ഇത്തരത്തിൽ കുരുവംശം വികസിച്ചു .

## അവലംബം

വർഗ്ഗം:മഹാഭാരതത്തിലെ കഥാപാത്രങ്ങൾ
സുനന്ദ

പ്രതീപ മഹാരാജാവിന്റെ പത്നിയാണ് **സുനന്ദ** .

ശിബിദേശത്തെ രാജകുമാരിയാണ്‌ ഇവൾ.

പ്രതീപന് സുനന്ദയിൽ നിന്ന് ദേവാപി, ശന്തനു , ബാൽഹീകൻ എന്നീ പുത്രന്മാരുണ്ടായി .

ശന്തനുവാണ് ഭീഷ്മരുടെ പിതാവ് .

കൗരവരും പാണ്ഡവരുമടങ്ങിയ കുരുവംശത്തിന്റെ മുതുമുത്തശ്ശിയാണ് സുനന്ദ .

## അവലംബം

വർഗ്ഗം:മഹാഭാരതത്തിലെ കഥാപാത്രങ്ങൾ
വിഡൂരഥൻ

കുരുവംശ സ്ഥാപകനായ കുരുവിന്റെ പുത്രനാണ് **വിഡൂരഥൻ**.

ഇദ്ദേഹത്തിനു ഭാര്യയായ സുപ്രിയാ ദേവിയിൽ അനശ്വാൻ എന്നൊരു പുത്രനുണ്ടായി .

അന്ശ്വാന്റെ പുത്രനാണ് പരീക്ഷിത്ത്‌ [ അഭിമന്യുവിന്റെ പുത്രനായ പരീക്ഷിത്തല്ല ഈ പരീക്ഷിത്ത്‌ ] .

പരീക്ഷിത്തിന്റെ പുത്രനാണ് ഭീമസേനൻ [ പഞ്ചപാണ്ടവരിലെ ഭീമസേനനല്ല ഈ ഭീമസേനൻ ] .

ഭീമസേനന്റെ പുത്രൻ പ്രതിശ്രവസ്സും , പ്രതിശ്രവസ്സിന്റെ പുത്രൻ പ്രതീപ മഹാരാജാവുമായിരുന്നു .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
ഹാരോൾഡ് എഡെൽസ്റ്റാം

ഒരു സ്വീഡിഷ് നയതന്ത്രജ്ഞനായിരുന്നു **ഹാരോൾഡ് എഡെൽസ്റ്റാം**. രണ്ടാം ലോകമഹായുദ്ധകാലത്ത് നൂറുകണക്കിന് അധിനിവേശ വിരുദ്ധ പോരാളികളെയും ജൂതന്മാരെയും ജർമൻകാരിൽ നിന്നും രക്ഷിച്ചു. അതുവഴി *കറുത്ത പിംപെർണൽ* എന്ന വിളിപ്പേരും ലഭിച്ചു. ചിലിയിലെ പട്ടാള അട്ടിമറിയിലും എഡെൽസ്റ്റാമിന്റെ ധീരോദാത്തമായ നടപടി ക്യൂബൻ നയതന്ത്രജ്ഞരെയും മറ്റ് ലാറ്റിനമേരിക്കൻ രാജ്യങ്ങളിൽ നിന്നുമുള്ള ആയിരത്തോളം അഭയാർത്ഥികളുടെയും ജീവൻ രക്ഷിക്കുകയുണ്ടായി.

## References

വർഗ്ഗം:അർബുദത്താൽ മരിച്ചവർ
വർഗ്ഗം:സ്വീഡിഷ് നയതന്ത്രജ്ഞർ
വർഗ്ഗം:1913-ൽ ജനിച്ചവർ
പ്രതിപൻ

മഹാഭാരതത്തിലെ ഭീഷ്മരുടെ പിതാവായ ശന്തനു മഹാരാജാവിന്റെ പിതാവാണ് **പ്രതീപ** മഹാരാജാവ് .

ഇദ്ദേഹത്തിന്റെ ഭാര്യ ശിബിദേശത്തെ രാജകുമാരിയായ സുനന്ദയാണ്‌ .

പ്രതീപന് സുനന്ദയിൽ ദേവാപി , ശന്തനു , ബാൽഹീകൻ എന്നീ മൂന്നു പുത്രന്മാരുണ്ടായി .

ദേവാപി ചര്മ്മരോഗിയായിരുന്നതിനാൽ രാജ്യാവകാശം ലഭിചിച്ചില്ല . പകരം ഇളയവനായ ശന്തനു രാജാവായി . ശന്തനുവിന്റെ മകനാണ് കുരുവംശത്തിന്റെ നെടുംതൂണായ ഭീഷ്മർ .

ബാൽഹീകൻ മാതൃഭവനത്തിൽ വസിച്ചു .

ദേവാപി വനത്തിൽ പോയി തപസ്സു ചെയ്തു .

ഇത്തരത്തിൽ കുരുവംശം വികസിച്ചു .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
ബലധര

കാശിരാജാവിന്റെ പുത്രിയായിരുന്നു **ബലന്ധര**.

ഭൂമിയിൽ ഏറ്റവും ബലമുള്ള രാജാവ് ഇവളെ വിവാഹം കഴിക്കട്ടെയെന്നു പിതാവ് നിശ്ചയിച്ചു .

സ്വയംവര വേളയിൽ  സർവ്വ രാജാക്കന്മാരെയും തോല്പിച്ചു പാണ്ഡവനായ ഭീമസേനൻ ഇവളെ വിവാഹം കഴിച്ചു .

ഭീമന് ഇവളിൽ "സർവ്വഗൻ" എന്നൊരു പുത്രനുണ്ടായി .

## അവലംബം

വർഗ്ഗം:മഹാഭാരതത്തിലെ കഥാപാത്രങ്ങൾ
വിജയ

മദ്രദേശത്തെ രാജാവായ ദ്യുതിമാന്റെ പുത്രിയാണ് **വിജയ** .

ഈ വിജയയെ പഞ്ചപാണ്ഡവരിൽ ഇളയവനായ സഹദേവൻ വിവാഹം കഴിച്ചു .

സഹദേവന് ഇവളിൽ "സുഹോത്രൻ" എന്നൊരു പുത്രനുണ്ടായി .

## അവലംബം

വർഗ്ഗം:മഹാഭാരതത്തിലെ കഥാപാത്രങ്ങൾ
മാദ്രം

ഭാരതത്തിന്റെ വടക്ക് പടിഞ്ഞാറുള്ള ഒരു ദേശമാണ്‌ **മദ്രദേശം** . 

മദ്രദേശത്തെ ഒരു രാജകുമാരിയായ മാദ്രിയാണ് നകുല-സഹദേവന്മാരുടെ മാതാവ് . 
ശല്യർ എന്ന മദ്രദേശക്കാരനായ രാജാവ് , മാദ്രിയുടെ സഹോദരനായിരുന്നു . 
കുരുക്ഷേത്ര യുദ്ധത്തിൽ ഇദ്ദേഹം കൌരവരുടെ ഒരു സൈന്യാധിപനായിരുന്നു .

മദ്ര ദേശത്തിന് "ബാഹ്ലീക" ദേശമെന്നും പേരുണ്ട് .
മദ്ര ദേശത്തെ അശ്വപതി എന്ന രാജാവ് പ്രശസ്തനാണ് . 
പടിഞ്ഞാറ് ദേശമായതിനാൽ, ഇവിടെ തണുപ്പ് കൂടുതലും , നല്ലയിനം കുതിരകളും കാണപ്പെടുന്നു .
മദ്ര ദേശത്തെ ദ്യുതിമാനാണ് സഹദേവന്റെ ഭാര്യയായ വിജയയുടെ പിതാവ് .

## അവലംബം

വർഗ്ഗം:മഹാഭാരതത്തിലെ രാജ്യങ്ങൾ
സുബീർ ബാനർജി

സത്യജിത് റേ സംവിധാനം ചെയ്ത അപുത്രയം എന്നറിയപ്പെട്ട ചിത്രങ്ങളിലെ ആദ്യ ചിത്രമായിരുന്ന പഥേർ പാഞ്ചാലി എന്ന ചിത്രത്തിൽ അപുവിനെ അവതരിപ്പിച്ച നടനാണ് **സുബീർ ബാനർജി**
പഥേർ പാഞ്ചാലിയുടെ ചിത്രീകരണത്തിലേയ്ക്ക് അപുവിനെ അവതരിപ്പിയ്ക്കാൻ ഒരു ബാലനെ കണ്ടെത്തുന്നതിനു പരസ്യം കൊടുത്തെങ്കിലും  ലഭിച്ച അപേക്ഷകളിൽ റേയ്ക്ക് തൃപ്തികൈവന്നിരുന്നില്ല. ഈ അവസരത്തിലാണ് തൊട്ടടുത്ത വീട്ടിലെ രണ്ടാം നിലയിൽ കളിച്ചുകൊണ്ടിരുന്ന സുബീറിനെ റേയുടെ ഭാര്യ ബിജോയ  കാണുന്നത്. തുടർന്നു  അപുവിന്റെ വേഷം സുബീറിനു നൽകുവാൻ റേ തിരുമാനിയ്ക്കുകയായിരുന്നു,
## പിൽക്കാല ജീവിതം
പഥേർ പാഞ്ചാലിയ്ക്കു ശേഷം സുബീർ മറ്റൊരു ചിത്രത്തിലും അഭിനയിയ്ക്കുകയുണ്ടായില്ല. ചലച്ചിത്രങ്ങളിൽ നിന്നു ജീവിതത്തിലുടനീളം വിട്ടുനിന്ന സുബീറിനെക്കുറിച്ച് ഒരു അപുർ പാഞ്ചാലി എന്ന ചലച്ചിത്രം നിർമ്മിയ്ക്കപ്പെട്ടിട്ടുണ്ട്.
## പുറം കണ്ണികൾ

* 
## അവലംബം

വർഗ്ഗം:ബംഗാളിചലച്ചിത്ര അഭിനേതാക്കൾ
വർഗ്ഗം:1940-ൽ ജനിച്ചവർ
ലക്ഷണൻ

കൗരവ ജയേഷ്ഠനായ ദുര്യോധനന്റെ പുത്രനാണ് **ലക്ഷണൻ**.

ദുര്യോധനൻ ഒരിക്കൽ കലിംഗരാജാവിൻ്റെ പുത്രിയായ [മയൂരി  |മയൂരി യെ]] കർണ്ണന്റെ സഹായത്തോടെ അവളെ അപഹരിക്കുകയും , നിന്നും ലക്ഷണൻ എന്നൊരു പുത്രനും ,  എന്നൊരു പുത്രിയും ജനിക്കുകയും ചെയ്തു .

ലക്ഷണൻ കൗരവ പക്ഷത്തെ ഒരു മഹാരഥിയായിരുന്നു. 
ഭാരതയുദ്ധത്തിൽ വച്ച് അര്ജുനപുത്രനായ അഭിമന്യുവിനോട് പൊരുതി ഇദ്ദേഹം വീരമൃത്യു വരിച്ചു .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
സുതസോമൻ

ഭീമസേനനു ദ്രൗപദിയിലുണ്ടായ പുത്രനാണ് **സുതസോമൻ**.

ഇദ്ദേഹം വിശ്വദേവന്മാരുടെ അംശത്തിൽ ജനിച്ചവനാണ് . 
ചന്ദ്രദേവന്റെ [ സോമന്റെ ] അനുഗ്രഹത്താൽ ജനിച്ചതിനാലാണ് ഇദ്ദേഹത്തിനു സുതസോമൻ എന്ന പേര് വന്നത് .

മഹാഭാരതയുദ്ധത്തിൽ ഇദ്ദേഹം ധീരമായി കൌരവരോട് പോരാടുകയും , യുദ്ധാവസാനം രാത്രിയിൽ അശ്വത്ഥാമാവ് നടത്തിയ കൂട്ടക്കൊലയിൽ ഉള്പ്പെട്ടു മരണപ്പെടുകയും ചെയ്തതായി വ്യാസൻ പ്രസ്താവിക്കുന്നു .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
സാമുറായ്

ജപ്പാനിലെ ഒരു ഉയർന്ന സൈനിക വർഗ്ഗമാണ് സാമുറായികൾ. Samurai (侍?). ജാപ്പനീസ് ഭാഷയിൽ ഇവരെ ബുഷി/ബ്യൂക്  (bushi (武士?, [bu.ɕi]) or buke (武家?)) എന്നും പറയാറുണ്ട്. വില്യം സ്കോട്ട് വിൽസണിന്റെ അഭിപ്രായത്തിൽ സമൂഹത്തിലെ ഉയർന്ന പദവിയിൽ ഉള്ളവരുടെ ഒപ്പം നിൽക്കുന്നവർ എന്ന് സാമുറായിക്ക് അർഥം നൽകാം. ചൈനയിലും ഇതേ അർഥത്തിൽ തന്നെയാണ് സാമുറായികൾ പരിഗണിക്കപ്പെട്ടത്. 10-ആം നൂറ്റാണ്ടിന്റെ ആദ്യ ഘട്ടങ്ങളിൽ രചിക്കപ്പെട്ടത് എന്ന് കരുതുന്ന **കൊക്കിൻ വകാഷു** കവിതാ സമാഹാരങ്ങളിൽ ആണ് സാമുറായി എന്ന പദം ആദ്യമായി ഉപയോഗിക്കുന്നത് എന്ന് വില്യം സ്കോട്ട് വിൽസൺ പറയുന്നുണ്ട്. 12-ആം നൂറ്റാണ്ട് ആയപ്പോഴേക്കും **ബുഷി** എന്ന ജാപനീസ് പദം സാമുറായിക്ക് തുല്യമായി ഉപയോഗിക്കാൻ തുടങ്ങി. സാമുറായി സമൂഹത്തിലെ മധ്യവർഗ്ഗ പടയാളി വിഭാഗമായി മാറിയതും ഇതേ കാലത്ത് തന്നെയാണ്. കൃത്യമായ നിയമസംഹിതകൾ ആചരിച്ചു കൊണ്ടാണ് ബുഷികൾ ജീവിക്കാറുള്ളത്. അവർ പാലിക്കുന്ന നിയമ സംഹിതയെ **ബുഷിദോ**' എന്നാണ് പറയുന്നത്.ശത്രുവിന്റെ പിടിയിലകപ്പെടുന്നതിനു മുന്പ്‌ സ്വന്തം കറ്റാന ഉപയോഗിച്ച് സ്വന്തം ജീവനെടുക്കുന്ന ആചാരം സാമുറായ്കളുടെയിടയിലുണ്ടായിരുന്നു‌. ജപ്പാനിലെ ജനസംഖ്യയുടെ 10%-ത്തിൽ താഴെ മാത്രമാണ് സാമുറായി വിഭാഗം ഇന്നുള്ളത്. ജാപ്പനീസ് ആയോധന കലകളിൽ ഇന്നും ഒഴിച്ചുകൂടാനാകാത്ത പാഠങ്ങളാണ് സാമുറായികളുടേത്.

## ആധുനിക സിനിമകളിലെ സാമുറായി
ലോക സിനിമകളിൽ പല അർഥങ്ങളിൽ സാമുറായികൾ വിഷയീഭവിച്ചിട്ടുണ്ട്. അവയിൽ ഏറ്റവും എടുത്ത് പറയേണ്ട ഒന്നാണ് 7 സമുറായ്. ലോക ക്ലാസിക്കുകളിൽ ഒന്നാണ് **7 സാമുറായ്**. പ്രമുഖ ജാപ്പനീസ് ചലചിത്രകാരൻ അകിര കുറസോവ സംവിധാനം ചെയ്ത ഈ സിനിമ 1954- ൽ ആണ് പുറത്തിറങ്ങിയത്.
### മറ്റു സാമുറായ് സിനിമകൾ
*13 അസാസിൻസ് 2010
*ദ ലാസ്റ്റ് സാമുറായ് 2003
*കിൽ 1968
*ഹരാകിരി 1962
*ദ ഹിഡൻ ബ്ലേഡ് 2004
*സാമുറായ് II: ഡുവൽ അറ്റ് ഇചിജോജി ടെമ്പ് ൾ 1955
*സാമുറായ് III: ഡുവൽ അറ്റ് ഗാന്റ്യു ഐലന്റ് 1956
*സാഞ്ചുറോ 1962
*ക്വൈദൻ 1964
*സ്വാർഡ് ഒഫ് ദ ബീസ്റ്റ് 1965
*യാംദാ: ദ സാമുറായ് ഒഫ് അയൊതായ 2010
*ത്രീ ഔട്ട്ലോ സാമുറായ് 1964
*47 റോനിൻ 2013
*ബാൻഡിറ്റ്സ് v/s സാമുറായ് സ്ക്വാഡ്രൺ 1978
*ലെജൻഡ് ഒഫ് ദ 8 സാമുറായ് 1983

## അവലംബം

 
വർഗ്ഗം:ജപ്പാനീസ് ചരിത്രം
വൈഷ്ണവയാഗം

രാജസൂയത്തിനു തുല്യമാണെന്ന് പണ്ഡിതന്മാർ അഭിപ്രായപ്പെടുന്ന യാഗമാണ്‌ **വൈഷ്ണവയാഗം**. 

രാജസൂയം പോലെ നീണ്ടു നില്കുന്നതും , ദിഗ്വിജയം നടത്തി രാജാക്കളെയെല്ലാം ജയിച്ചു ധനം സംപാദിച്ചു നടത്തേണ്ടതുമാണ് ഈ യാഗം . 
രാജസൂയത്തിനു തുല്യമായ സങ്കീര്ണ്ണമായ ചടങ്ങുകളും ഇതിനുണ്ട് .

## ദുര്യോധനന്റെ വൈഷ്ണവയാഗം

പാണ്ഡവരെ കാട്ടിലേക്കയച്ച ശേഷം ദുര്യോധനൻ രാജസൂയം നടത്താൻ തീരുമാനിക്കുന്നു . എന്നാൽ അഗ്രജനായ യുധിഷ്ഠിരൻ ജീവിച്ചിരിക്കെ ദുര്യോധനന് ഇത് നടത്താൻ വിധിയില്ലെന്നു പണ്ഡിതന്മാർ അഭിപ്രായപ്പെടുന്നു . 
തുടർന്ന് നടന്ന ചർച്ചയിൽ , രാജസൂയത്തിനു തുല്യം ഫലം നല്കുന്നതും , ലോകത്തിൽ വിഷ്ണു മാത്രം അനുഷ്ഠിച്ചിട്ടുള്ളതുമായ മറ്റൊരു യാഗമുണ്ടെന്നും, അത് ദുര്യോധനന് നടത്താമെന്നും പണ്ഡിതന്മാരായ ഋഷിമാർ വിധിച്ചു . അതാണ്‌ വൈഷ്ണവയാഗം.

ഇതിന്റെ നടത്തിപ്പിനായി കർണ്ണൻ ദിഗ്വിജയം ചെയ്തു സകല രാജാക്കന്മാരെയും ജയിച്ചു . അത്തരത്തിൽ ദുര്യോധനൻ അതിശ്രേഷ്ഠ്ടമായ വൈഷ്ണവയാഗം അനുഷ്ട്ടിക്കുകയും , ദുഷ്ട്ടരാജാക്കന്മാർക്കിടയിൽ ഒന്നാമനായിത്തീരുകയും ചെയ്തു .

## അവലംബം

ghoshayathra

വർഗ്ഗം:യാഗങ്ങൾ
അംഗം

പ്രാചീന ഭാരതത്തിലെ പതിനാറ് മഹാജനപദങ്ങളിൽ ഒന്നായിരുന്നു  **അംഗം**. ചംമ്പായായിരുന്നു അംഗ ദേശത്തിന്റെ തലസ്ഥാനം. ബിഹാറിലെ മുംഗർ ജില്ലയിലാണ് ഇത് സ്ഥിതി ചെയ്യുന്നത്. അംഗരാജാവ് ഭരിച്ചിരുന്ന രാജ്യമാണ് അംഗം. ബലിയുടെ പുത്രനാണ് അംഗൻ.

ഈ രാജ്യത്തെ ഒരു രാജാവായിരുന്നു ഹൈന്ദവപുരാണമായ മഹാഭാരതത്തിൽ പ്രസ്ഥാവിച്ചിട്ടുള്ള കർണ്ണന്റെ വളർത്തച്ഛനായ അധിരഥൻ. 
അധിരഥൻ സൂത വംശജനാണ്. അതിനാൽ ചന്ദ്രവംശ രാജാക്കന്മാരായ ധൃതരാഷ്ട്രരുടെയും പാണ്ടുവിന്റെയും സാമന്തന്മാരെന്ന നിലയ്ക്കാണ് അവർ അംഗരാജ്യത്തു കഴിഞ്ഞു കൂടിയിരുന്നത്. 

ഹസ്തിനപുരത്തിൽ പാണ്ഡവരും കൗരവരും തമ്മിൽ ആയുധപരീക്ഷ നടക്കുന്ന സമയത്ത് കൗരവപക്ഷക്കാരനായ കർണ്ണന്റെ കുലീനത്വത്തെ പാണ്ഡവർ ചോദ്യം ചെയ്തു. ആ സമയം ദുര്യോധനൻ കർണ്ണന്റെ തുണയ്ക്കെത്തുകയും, അംഗരാജ്യത്തെ സകല അധികാരങ്ങളും കർണ്ണനായി ഒഴിഞ്ഞു കൊടുക്കുകയും, കർണ്ണനെ അംഗരാജാവായി അഭിഷേകം ചെയ്യുകയും ചെയ്തു.

## അവലംബം

വർഗ്ഗം:മഹാഭാരതത്തിലെ രാജ്യങ്ങൾ
വർഗ്ഗം:മഹാജനപദങ്ങൾ
ശതാനീകൻ

നകുലന് ദ്രൗപദിയിൽ ജനിച്ച പുത്രനാണ് **ശതാനീകൻ** . 
ഇദ്ദേഹം വിശ്വദേവന്മാരുടെ അംശത്തിൽ ജനിച്ചവനാണ് .

കുരുവംശത്തിൽ മുൻപ് ശതാനീകൻ എന്നൊരു രാജാവുണ്ടായിരുന്നു . അദ്ദേഹത്തിൻറെ ഓര്മ്മ നിലനിറുത്തുന്നതിനാണ് നകുലൻ തന്റെ മകന് ഈ പേരിട്ടത് .

ശതാനീകൻ ഭാരതയുദ്ധത്തിൽ പങ്കെടുത്തു ധീരമായി പോരാടി .
ഭാരതയുദ്ധാവസാനം അശ്വത്ഥാമാവ് രാത്രി നടത്തിയ കൂട്ടക്കൊലയിൽ ഉള്പ്പെട്ടു ശതാനീകൻ മരിച്ചു .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
നിരമിത്രൻ

നകുലന് ചേദിരാജകുമാരിയായ കരേണുമതിയിൽ ജനിച്ച പുത്രനാണ് **നിരമിത്രൻ** . 
ഭാരതയുദ്ധത്തിൽ വച്ച് ഇദ്ദേഹത്തെ ദ്രോണാചാര്യർ വധിച്ചു .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
ശ്രുതകർമ്മാവ്

സഹദേവന് ദ്രൗപദിയിൽ ഉണ്ടായ പുത്രനാണ് **ശ്രുതകർമ്മാവ്‌**.

ഇദ്ദേഹം സഹദേവനെപ്പോലെ വിദ്വാനായിരുന്നു .

ഭാരതയുദ്ധത്തിൽ പങ്കെടുത്തു ധീരമായി പോരാടിയ ഇദ്ദേഹം , യുദ്ധാവസാനം രാത്രിയിൽ അശ്വത്ഥാമാവ് നടത്തിയ കൂട്ടക്കൊലയിൽ ഉള്പ്പെട്ടു മരിച്ചു .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
സുഹോത്രൻ

സഹദേവന്റെ പുത്രനാണ് **സുഹോത്രൻ**.

ഇദ്ദേഹം സഹദേവന് മദ്രദേശത്തെ രാജാവായ ദ്യുതിമാന്റെ പുത്രിയായ , വിജയയിൽ ജനിച്ച പുത്രനാണ് .
 
ഇദ്ദേഹം പാണ്ഡവരുടെ രാജസൂയത്തിൽ സംബന്ധിച്ചിരുന്നു .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
സുബല രാജാവ്

ഗാന്ധാരദേശത്തെ പ്രശസ്ത രാജാവായ **സുബലൻ** കൌരവരുടെ മാതാവായ ഗാന്ധാരിയുടെ പിതാവാണ് . 
ഇദ്ദേഹത്തിന്റെ പുത്രനാണ് കുപ്രസിദ്ധനായ ശകുനി .
ഗാന്ധാരിയുടെ ഭര്ത്താവ് അന്ധനാണെന്നത് സുബലനെ വേദനിപ്പിച്ചിരുന്നു.
എന്നാലും കുലമഹിമയോർത്താണ് അദ്ദേഹം ഗാന്ധാരിയെ ധൃതരാഷ്ട്രര്ക്ക് നല്കിയത് .
ഇദ്ദേഹത്തിനു ഗാന്ധാരിയെയും ശകുനിയെയും കൂടാതെ , അചലൻ, വൃഷകൻ എന്നീ പുത്രന്മാർ കൂടിയുണ്ടായിരുന്നു .
ഇദ്ദേഹം പുത്രന്മാരോടോത്തു യുധിഷ്ഠിരന്റെ രാജസൂയത്തിൽ സംബന്ധിച്ചു.

ഇദ്ദേഹത്തിന്റെ പുത്രനായത് കൊണ്ടാണ് ശകുനിക്ക് " സൗബലൻ" എന്ന് പേരുണ്ടായത് .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
സോമദത്തൻ

കുരുവംശത്തിലെ പ്രശസ്തനായ ഒരു രാജാവാണ് **സോമദത്തൻ**.
ഇദ്ദേഹം പ്രതീപ രാജാവിന്റെ പൗത്രനും, ബാൽഹീകന്റെ പുത്രനുമാണ് .
ഇദ്ദേഹത്തിനു ഭൂരി, ഭൂരിശ്രവസ്സു, ശലൻ എന്നീ പുത്രന്മാരുണ്ടായി .
ഇദ്ദേഹത്തിനു ശിനിയെന്ന രാജാവിനോട് പകയുണ്ടാവുകയും, ശിനിയുടെ പുത്രനെ തോല്പ്പിക്കത്തക്ക പുത്രനുണ്ടാകാൻ ശിവനിൽ നിന്നും വരം വാങ്ങുകയും ചെയ്തു . അതനുസരിച്ചാണ് ഭൂരിശ്രവസ്സു ജനിച്ചത്‌ .
ഭൂരിശ്രവസ്സു ഭാരതയുദ്ധത്തിൽ ശിനിപുത്രനായ സാത്യകിയെ പരാജിതനാക്കി തറയിലിട്ടു ചവിട്ടി .
തുടർന്ന് ഭൂരിശ്രവസ്സിനെ അര്ജുനൻ വലതുകരം അരിയുകയും, അതിൽ പ്രതിഷേധിച്ചു ഭൂരിശ്രവസ്സു നിരാഹാരവൃതം അനുഷ്ട്ടിച്ചു നിലത്തിരിക്കുകയും ചെയ്തു . തുടർന്ന് മയക്കത്തിൽ നിന്നും ഉണര്ന്നെണീറ്റ സാത്യകി  ഭൂരിശ്രവസ്സിനെ കൊന്നു .
തുടർന്ന് നടന്ന യുദ്ധത്തിൽ സാത്യകി സോമദത്തനെയും കൊന്നു .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
അലംബുസൻ

ഇതിഹാസ കാവ്യമായ മഹാഭാരതത്തിൽ വിവരിച്ചിരിക്കുന്ന ജടാസുരന്റെ പുത്രനായ ഒരു രാക്ഷസനാണ് **അലംബുഷൻ**.

അലംബുഷന്റെ പിതാവായ ജടാസുരനെ വനവാസക്കാലത്ത് ഭീമൻ വധിച്ചിരുന്നു . അന്ന് മുതൽ  അവൻ പാണ്ഡവരോട് പകതീർക്കുവാനായി തക്കംനോക്കി നടന്നു . അങ്ങനെയാണ് ഭാരതയുദ്ധത്തിൽ അവൻ എത്തിച്ചേർന്നത്. 
ഒടുവിൽ ദുര്യോധനന്റെ അനുമതിയും വാങ്ങി , അയാള് പാണ്ഡവസൈന്യത്തെ നശിപ്പിക്കാൻ തുടങ്ങി . ഒടുവിൽ ഭീമപുത്രനായ ഘടോല്ക്കചൻ അലംബുഷനുമായി യുദ്ധത്തിലേർപ്പെടുകയും, ഒരു ഘോരയുദ്ധത്തിലൂടെ അലംബുഷനെ വധിക്കുകയും ചെയ്തു .

## അവലംബങ്ങൾ
 

വർഗ്ഗം:മഹാഭാരതത്തിലെ കഥാപാത്രങ്ങൾ
ത്രിഗർത്തൻ

കുരുരാജ്യത്തിനും ശിബിദേശത്തിനും മധ്യേയാണ് **ത്രിഗർത്ത**സാമ്രാജ്യം . 
ഇവിടത്തെ രാജാവായിരുന്നു സുശർമ്മാവ്‌. 
ഇദ്ദേഹം പാണ്ഡവരുടെ അജ്ഞാതവാസക്കാലത്ത് വിരാടരാജ്യത്തെ ആക്രമിച്ചു പശുക്കളെ അപഹരിക്കുകയും വിരാടനെ ബന്ധിക്കുകയും ചെയ്തു . ആ സമയം ഭീമസേനൻ ത്രിഗർത്തനെ തോല്പ്പിക്കുകയും ബന്ധിക്കുകയും ചെയ്തു . ഒടുവിൽ അര്ജുനന്റെ നിർദ്ദേശമനുസരിച്ച് ത്രിഗർത്തനെ മോചിപ്പിക്കുന്നു .
ഭാരതയുദ്ധത്തിൽ , ഇവർ കൌരവപക്ഷം ചേർന്ന് യുദ്ധം ചെയ്തു .
ത്രിഗർത്തത്തിലെ " സംശപ്തകന്മാർ " എന്ന സേന , ഭാരതയുദ്ധത്തിൽ അര്ജുനന്റെ പ്രധാന എതിരാളികളായിരുന്നു . അർജുനനെ വധിക്കാതെ ജീവനോടെ വരില്ലെന്ന് ഇവർ യുദ്ധക്കളത്തിൽ വച്ച് അഗ്നിസാക്ഷിയായി പ്രതിജ്ഞ ചെയ്തു . സമുദ്രം പോലെ പരന്നു വിശാലമായ ഈ സേനയെ അര്ജുനൻ സംഹരിച്ചു .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
വൃക്ഷസേനൻ

കർണ്ണന് സുപ്രിയ എന്ന ശൂദ്രഭാര്യയിൽ ജനിച്ച പുത്രനാണ് **വൃഷസേനൻ** .ഇദ്ദേഹത്തിനു 8 സഹോദരന്മാരുണ്ടായിരുന്നു .

ഇദ്ദേഹം കർണ്ണന്റെ മൂത്ത പുത്രനാണ് . പിതാവിനോടൊപ്പം 11 ആമത്തെ ദിവസമാണ് ഇദ്ദേഹം യുദ്ധത്തിനിറങ്ങിയത്. കൗരവസേനയിലെ ഒരു മഹാരഥിയായിരുന്നു ഇദ്ദേഹം . പിതാവായ കർണ്ണന്റെ ചക്രരക്ഷകന്മാരായ മഹാരഥന്മാരിൽ പ്രമുഖനായിരുന്നു ഇദ്ദേഹം . അഭിമന്യു , ശതാനീകൻ , പാണ്ഡ്യൻ , സാത്യകി , നകുലൻ , അർജ്ജുനൻ തുടങ്ങിയ അനേകം മഹാവീരന്മാരുമായി ഏറ്റുമുട്ടി തന്റെ പരാക്രമം കാഴ്ചവച്ചു . സോമകൻമാർക്കും പാഞ്ചാലന്മാർക്കും ദ്രുപദനും ഇദ്ദേഹം വലിയൊരു പേടിസ്വപ്നമായിരുന്നു . നകുലനേയും ശതാനീകനേയും പരാജയപ്പെടുത്തിയ ഇദ്ദേഹം അഭിമന്യുവിന്റെ ശക്തനായ പ്രതിയോഗിയുമായിരുന്നു . 
യുദ്ധത്തിന്റെ പതിനേഴാം ദിവസം കർണ്ണനെ പ്രകോപിപ്പിക്കാനും അഭിമന്യു വധത്തിന്റെ പകവീട്ടാനുമായി അർജ്ജുനൻ കർണ്ണന്റെ മുന്നിലിട്ട് വൃഷസേനനെ വധിച്ചു .[മഹാഭാരതം , കർണ്ണപർവ്വം , അദ്ധ്യായം 85 ]

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
സുഖ്റ റബാബി

**സുഖ്റ റബാബി** (1922 – 1994) പാകിസ്താനിലെ ഒരു ചിത്രകാരിയായിരുന്നു. 1940കളിൽ യുവ ചിത്രകാരിയായിരുന്ന അവർ അഖിലേന്ത്യാ ചിത്രരചനാ മത്സരത്തിൽ വിജയിയായ ആദ്യ വനിതയായിരുന്നു. ഒരു ചിത്രകാരി, ഡിസൈനർ, ശില്പി എന്നി നിലകളിൽ അവർ അവരുടെ കാലത്തിനു വളരെ മുൻപേ നടന്ന ഒരു കലാകാരിയായിരുന്നു. 

മനുഷ്യ സ്നേഹിയായിരുന്ന അവർ തന്റെ കലാവസ്തുക്കൾ, ചിത്രങ്ങളും ശില്പങ്ങളും മറ്റും; വിറ്റുകിട്ടിയ പണം ജീവകാരുണ്യ പ്രവർത്തനങ്ങൽക്കായാണ് ഉപയോഗിച്ചത്. അവരുറ്റെ ഇത്തരം മാനുഷികപ്രവർത്തനങ്ങളെ മാനിച്ച് , യൂണിസെഫ് ഒരു സുഖ്റ റബാബി ഫണ്ട് നിർമ്മിച്ചു. സാൻ ഫ്രാൻസിസ്കോ മേയർ 1994 ജനുവരി 19 സുഖ്റ റബാബിദിനം ആയി ആചരിക്കാൻ ആഹ്വാനം ചെയ്തു. 

സുഖ്റ റബാബി, തന്റെ ബിരുദമെടുത്തത്, കറാച്ചിയിലെ ശരണാഗതി സ്കൂൾ ഓഫ് ആർട്ടിൽ നിന്നാണ്. ഇന്ത്യയിലെ ശാസ്തിനികേതനിൽ നിന്നും അവർ ബിരുദാനന്തരബിരുദം നേടി. തന്റെ അൻപതു വർഷം നീണ്ട കലാജീവിതത്തിലുടനീളം അനേകം എക്സിബിഷനിൽ തന്റെ കലാവസ്തുക്കൾ പ്രദർശിപ്പിച്ചു. 1992ൽ കാലിഫോർണിയായിലെ സാൻ ഫ്രാൻസിസ്കോയിലാണ് അവർ തന്റെ അവസാന പ്രദർശനം നടത്തിയത്. സുഖ്റ റബാബിയുടെ ശൈലി തനതും വ്യത്യസ്തവുമായിരുന്നു. വൈവിധ്യമാർന്ന മാദ്ധ്യമങ്ങൾ അവർ ഉപയൊഗിച്ചു. ടെമ്പറ, എണ്ണച്ചായം, അക്രിലിക് തുടങ്ങിയ മാധ്യമങ്ങളിൽ, സ്ഥലദൃശ്യങ്ങളും വ്യക്തിരൂപങ്ങളും വരച്ചു. കാലിഗ്രാഫിക് രീതിയും അവർ സ്വായത്തമാക്കിയിരുന്നു. ഇതുകൂടാതെ അവർ ഒരു രൂപകല്പനാവിദഗ്ദ്ധയും ശില്പിയും ആയിരുന്നു. 

മരണശേഷം അവരുടെ ചിത്രങ്ങളുടെ പുനർരചനകൾ വിറ്റ് ജീവകാരുണ്യപ്രവർത്തനങ്ങൾക്കുള്ള പണം കണ്ടെത്തിവരുന്നു. 
## അവലംബം

വർഗ്ഗം:1922-ൽ ജനിച്ചവർ
വർഗ്ഗം:1994-ൽ മരിച്ചവർ
വർഗ്ഗം:പാകിസ്താനി കലാകാരന്മാർ
ആയിഷ ചൗധരി

INK സമ്മേളനത്തിൽ പങ്കെടുത്ത് പ്രശസ്തയായ പെൺകുട്ടിയായിരുന്നു **ആയിഷ ചൗധരി**. *My Little Epiphanies* എന്ന കൃതി രചിച്ചിട്ടുണ്ട്. **പ്രതിസന്ധികളെ ചിരിച്ചുകൊണ്ട് നേരിടുക** എന്നുപറഞ്ഞ് തന്റെ രോഗാവസ്ഥകളെ അഭിമുഖീകരിക്കുകയും മറ്റുള്ളവർക്ക് ആത്മവിശ്വാസം പകർന്നുനൽകുകയും ചെയ്ത ആയിഷ വളരെയധികം പ്രശംസിക്കപ്പെട്ടു.

## കൃതി

**My Little Epiphanies* (2015)

## അവലംബം

## പുറം കണ്ണികൾ

* ആയിഷ ചൗധരി
വി. സുരേഷ്

മലയാളം സിനിമയിലെ അഭിനേതാവാണ് "സുരേഷ് തമ്പാന്നൂർ". "മുത്തേ... പൊന്നേ... പിണങ്ങല്ലേ... എന്തേ... കുറ്റം ചെയ്‌തു ഞാൻ..." എന്ന ഗാനം ആക്ഷൻ ഹീറോ ബിജു എന്ന സിനിമയിൽ സ്വന്തമായി എഴുതി ട്യൂണിട്ട് പാടി അഭിനയിച്ച് പ്രശസ്തനായി. തിരുവനന്തപുരം അരിസ്റ്റോ കവലയിൽ, ചുമട്ടുതൊഴിലാളിയായി ജോലി ചെയ്യുന്നതിനിടയിൽ സ്വന്തമായി തയ്യാറാക്കിയ പാട്ടുകൾ പാടി പ്രാദേശികമായി അറിയപ്പെട്ടിരുന്നു. അതുമൂലം "അരിസ്റ്റോ സുരേഷ്" എന്നും അറിയപ്പെടുന്നു.

## ജീവിതരേഖ
തിരുവനന്തപുരം വലിയമല കണ്ണേറ്റുമുക്ക് സ്വദേശിയായ സുരേഷിന് അഞ്ച് സഹോദരിമാരാണുള്ളത്   എട്ടാം ക്ലാസ്  വരെയാണു വിദ്യഭ്യാസമാണുള്ളത്. അവിവാഹിതനാണ്. അമ്മ ഇന്ദിര. അച്ഛൻ ചെറുപ്പത്തിലേ മരിച്ചു.  

തിരുവനന്തപുരത്തെ അരിസ്റ്റോ ജങ്ഷനിൽ ചുമട്ടുതൊഴിലാളിയായി ജോലി ചെയ്തുവരികയായിരുന്ന സുരേഷ്  ജോലിക്കിടയിൽ സ്വതസ്സിദ്ധമായ ശൈലിയിൽ പാട്ടുകൾ പാടുമായിരുന്നു. ഇത് അന്നാട്ടുകാർക്ക് മിക്കവർക്കും അറിയാവുന്ന വസ്തുതയാണ്. നിരവധി ഗാനങ്ങളും നാടൻ പാട്ടുകളും ചിട്ടപ്പെടുത്തുകയും പാടുകയും ചെയ്യുന്ന സുരേഷിന്റെ കഴിവിനെ ബാംഗ്ലൂർ ഉള്ള ഒരു സുഹൃത്ത് ഐബ്രിഡ് ഷൈനിനെ പരിചയപ്പെടുത്തുകയും അതിനുശേഷം ഐബ്രിഡ് ഷൈൻ സംവിധാനം ചെയ്ത ആക്ഷൻ ഹീറോ ബിജു എന്ന ചിത്രത്തിൽ സ്വയം ചിട്ടപ്പെടുത്തിയ പാട്ടു പാടി അഭിനയിക്കുകയും ചെയ്ത്. സോഷ്യൽ മീഡിയയിൽ പെട്ടെന്നു പ്രചരിച്ച മുത്തേ പൊന്നേ പിണങ്ങല്ലേ എന്ന ആ രംഗത്തിനുശേഷം അദ്ദേഹം പ്രശസ്തിയിലേക്കുയർന്നു. ആദ്യമായി അഭിനയിച്ച സിനിമയായിരുന്നു എങ്കിലും സുരേഷ് വളരെ തഴക്കം വന്ന അഭിനേതാവിന്റെതു പോലുള്ള പ്രകടനമാണ് കാഴ്ചവച്ചത്.   

അഞ്ഞൂറിലധികം പാട്ടുകൾ എഴുതി ട്യുൺ നൽകി പാടിയിട്ടുണ്ടെങ്കിലും പലതും പ്രസിദ്ധികരിച്ചിട്ടില്ല. നാടൻ പാട്ടുകളുടെ രൂപത്തിൽ പാടി നടക്കുകയായിരുന്നു. "വരുന്നേ വരുന്നേ അയ്യപ്പൻ വരുന്നേ" എന്ന കാസറ്റിലെ നാല് പാട്ടുകൾ സുരേഷിന്റേതാണ്. 

കുറേ തിരക്കഥകളും സുരേഷെഴുതിയിട്ടുണ്ട്‌. "ദൂരത്ത്‌ ഒരു തീരം" എന്ന തിരക്കഥ പുസ്‌തകമാക്കിയിട്ടുണ്ട്. 

## അഭിനയിച്ച സിനിമകൾ

** 2016: *[[Action Hero Biju|ആക്ഷൻ ഹീറോ ബിജു]]*
** 2017: *[[Sakhavu (2017 film)|സഖാവ് (2017)]]*
** 2017: *[[Udaharanam Sujatha|ഉദാഹരണം സുജാത]]*
** 2018: *[[Poomaram|പൂമരം]]*
** 2018: കുട്ടനാടൻ മാർപ്പാപ്പ
** 2018: *[[Parole (film)|പരോൾ]]*

## അവലംബം

## പുറത്തേക്കൂള്ള കണ്ണികൾ
http://www.m3db.com/artists/60883

വർഗ്ഗം:മലയാളഗാനരചയിതാക്കൾ
ഉലൂകൻ

ശകുനിയുടെ പുത്രനാണ് **ഉലൂകൻ** . 
ഇദ്ദേഹമാണ് കൌരവരുടെ ദൂതനായി പാണ്ഡവരുടെയടുക്കൾ പോയത് . ഇതിനെ "ഉലൂകദൂത്" എന്ന് പറയുന്നു . 
ഇദ്ദേഹം ഭാരതയുദ്ധത്തിൽ കൗരവപക്ഷം ചേർന്ന് പോരാടി .
18 ആമത്തെ ദിവസം , ഇദ്ദേഹവും പിതാവായ ശകുനിയും സഹദേവനാൽ കൊല്ലപ്പെട്ടു  .

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ